Аҳмадия Мусулмон Жамоатининг Раҳнамоси Филадельфияда илк қурилган масжидни очдилар | Uzbek\nHome > Пресс-релизлар > Аҳмадия Мусулмон Жамоатининг Раҳнамоси Филадельфияда илк қурилган масжидни очдилар\nАҳмадия Мусулмон Жамоатининг Раҳнамоси Филадельфияда илк қурилган масжидни очдилар\nҲазрат Мирзо Масрур Аҳмад “Байтул-Офият” масжидида жума хутбасини ўқидилар\nАҳмадия Мусулмон Жамоати жуда катта қувонч билан қуйидагиларни билдиради: 2018-йилнинг 19-октябрида Аҳмадия Мусулмон Жамоатининг Бутун дунё Раҳнамоси, Масийҳи Мавъуд ва Имом Маҳдий – Ҳазрат Мирзо Ғулом Аҳмад (алайҳиссалом)нинг 5-Халифаси Ҳазрат Мирзо Масрур Аҳмад (Аллоҳ таоло у зотга Ёрдамчи бўлсин) АҚШнинг Филадельфия минтақасида “Байтул-Офият” масжидини очдилар.\nҲазрат ўз жума хутбаларини мазкур масжидда ўқидилар, ушбу хутба Халқаро МТАдан ер юзи бўйлаб бевосита эфир орқали намойиш этилди.\nЎз хутбаларида Ҳазрат ибодат қилгувчиларга янги масжид очилишини нишонлашгина етарли эмас, аксинча, Аллоҳ таолонинг ибодати учун жамоат намозига келиш билан масжидларнинг ҳақиқий мақсад-муддаоларини адо этиш ва бошқаларни Исломнинг ҳақиқий тинчлик таълимотларига чорлаш Аҳмадий мусулмонларнинг бурчи эканидан огоҳлантирдилар.\nҲазрат ибодат қилгувчиларнинг масжидлар ҳақ-ҳуқуқларини адо этаётганларини текшириб, таҳлил қилишга чорладилар.\n“Энди бу масжид очилгандан сўнг ўзларини унга бириктирувчиларнинг Аллоҳ таоло ҳақ-ҳуқуқлари ва Аллоҳ таоло бандаларининг ҳақ-ҳуқуқларини адо этишга нисбатан бурчлари ҳам янада ошиб кетди. Сизлар мана шу икки вазифани адо этганингиздагина Аллоҳ таолонинг доимий муҳаббатига эга бўлганлар сафига қўшиласизлар”.\n“Биз ихлос билан масжид қуришнинг ҳақиқий мақсадларини адо этишга ҳаракат қилганимизда, бу дунёвий ҳаётдаёқ масжиднинг файз-баракалари ва фойдаларини кўра оламиз. Бизнинг фарзандларимиз ва келажак авлодларимиз ўз эътиқодларига мустаҳкам боғланган ҳолатда бўлишади ва биз Исломнинг ҳақиқий ва тинчлик пайғоми билан маҳаллий халқни нурлантирганлардан бўлиб қоламиз. Биз Аллоҳ таолонинг Тавҳидини ўрнатадиган ва бутун дунё бўйича Севимли Пайғамбаримиз Муҳаммад (саллаллоҳу алайҳи ва саллам) пайғомларини етказадиган инсонлардан бўлиб қоламиз”.\nҲазрат Исломнинг тинчлик таълимотларини тарқатиш муҳим эканлигини таъкидлаб, Аҳмадия Мусулмон Жамоатининг Асосчиси Масийҳи Мавъуд ва Имом Маҳдий (алайҳиссалом) Исломни ёйишни хоҳлаган минтақангизда бир масжид қуриб қўйинглар, деб айтганларини баён этдилар.\nҲазрат Мирзо Масрур Аҳмад турли исломий фирқалар томонидан солинган намоз марказларининг кўплигига қарамай, “Байтул-Офият” масжиди Филадельфияда махсус масжид қуриш мақсади билан қурилган илк масжид бўлди, деб айтдилар.\nБу асос ҳақида сўз юритиб, Ҳазрат Мирзо Масрур Аҳмад шундай дедилар:\n“Бу бино Филадельфияда масжид солиш мақсади билан қурилган илк масжид, деб аталади. Бу масжид маҳаллий халққа бир масжиднинг зоҳирий хусусиятлари қандай эканини айтиш учун қурилган эмас, аксинча, бутун дунё кўриб-билиши учун Ислом таълимотларининг ҳақиқий, гўзал ва тинчлик хусусиятларини кўрсатишга асосланади”.\n“Биз – Аҳмадий мусулмонлар, дуолар ва ибодат билан ер юзи бўйича Исломнинг тинчлик таълимотларини тарқатувчи инсонлар бўлиб ҳисобланамиз ва биз ҳозир аъло одоб-ахлоқ намуналарини кўрсатиш билан илгаригидан ҳам кўпроқ ҳаракат қилмоғимиз лозим”.\nШундан сўнг Ҳазрат Америка Қўшма Штатларига биринчи Аҳмадий мусулмон тарғиботчи Муҳаммад Содиқ жанобларининг 1920-йили Америкага келиб, Филадельфия бандаргоҳига тушганини сўзлаб бердилар. Икки ой унга Америкага киришга рухсат берилмаган ва айбсиз бир уйда қамаб қўйилган. У тутқунликда шунчалик юксак одоб-ахлоқ ва тақводорликни кўрсатганки, у орқали ўн беш нафар инсон Ислом динини қабул қилган. Кейинроқ, 5000дан зиёд одамлар у орқали Аҳмадия Мусулмон Жамоатининг таълимотларини қабул қилганлар.\nҲазрат Масийҳи Мавъуд ва Имом Маҳдий (алайҳиссалом) пайғомлари у зотнинг ҳаётлик пайтларидаёқ “Ривю оф Релиженз” орқали Америкага етиб борган эди ва Масийҳи Мавъуд ва Имом Маҳдий (алайҳиссалом) таълимотларини ўқиш натижасида доктор А. Жорж Бейкер номли бир инсон Ислом динини қабул қилган эди, деб ҳам айтдилар. Ҳазрат Доктор Бейкер янги масжид ёнидаги қабристонга қўйилган, деб айтдилар.\nФиладельфия ҳамда Америкада Аҳмадия Мусулмон Жамоатининг бой тарихи ҳақида сўз юритиб, Ҳазрат Мирзо Масрур Аҳмад шундай дедилар:\n“Аҳмадия Мусулмон Жамоати бир асрдан ошиқ вақтдан бери бу минтақада тузилган. Энди Аллоҳ таоло бу минтақада чиройли масжидни ато этди, Исломнинг гўзал пайғомини узоққа кенг ёйиш учун кучли ва қатъий ирода билан маҳаллий халққа етиб бориши маҳаллий Аҳмадий мусулмонлар ва маҳаллий имомнинг бурчи бўлиб ҳисобланади”.\n“Масжиднинг атрофи шундай тинч жой бўлиши керакки, одамлар келиб, бу ерда яшаш учун бир жой топишга ҳаракат қилишсин. Аҳоли сони жиҳатидан бу шаҳар Американинг олтинчи йирик шаҳридир. Агар Исломнинг тинчлик пайғоми ушбу минтақада ёйилиб кетса, унда бу шаҳар аҳолиси орасида, Аллоҳ таолодан қўрқадиган, тўғри йўлга йўналтирилган, тинимсиз масжидларга қатнаб, Аллоҳ таолонинг ҳақиқий ибодат қилгувчи бандалари бўлиб қолган инсонлар туғилишига гувоҳ бўламиз”.\nҲазрат Мирзо Масрур Аҳмад Аҳмадий мусулмонлар олдида муҳим вазифалар турганини ҳам тушунтириб, шундай дедилар:\n“Биз қураётган ҳар бир масжид бизга ўзгача бир масъулиятни юклайди ва у масъулият шу: биз ўзимизни ислоҳ қилиб, Аллоҳ таоло билан бўлган алоқа-воситаларимизни ривожлантириб, одоб-ахлоқий юриш-туришда бўлишимиз лозим. Шунингдек, Исломнинг ҳақиқий пайғомини маҳаллий халққа етказиш учун муносиб куч-ҳаракатларимизни кўпайтиришимиз керак”.\nСевимли Пайғамбаримиз Ҳазрат Муҳаммад (саллаллоҳу алайҳи ва саллам)нинг қуйидаги сўзларини баён қилдилар:\n“Бизнинг масжидимизга яхши нарсани ўрганиб олиш нияти билан кирган инсон Аллоҳ таоло йўлида жиҳод қилгувчи инсон сингаридир”.\nБу ҳадисга изоҳ бериб, Ҳазрат Мирзо Масрур Аҳмад шундай дедилар:\n“Бугунги кунда Ислом дини зўрлик-зўравонлик жиҳодига чақиради, деб ёмонотлиқ қилинмоқда ва баъзи бир мусулмонлар ҳам ўзларининг жирканч амаллари орқали бу кўринишга жавобгар бўлиб ҳисобланишади. Бироқ ўзи яхшиликни ўрганиб, унга амал қилиб, уни жамият орасида тарқатувчи инсон ҳақиқий мўмин-мусулмон бўлиб ҳисобланади. Шундай қилиб, ҳақиқий мўмин-мусулмон одам тинчлик, севги ва меҳрибонлик каби ҳақиқий жиҳод билан шуғулланган бўлади. Бу биз – Аҳмадий мусулмонлар ушбу кунда ва бу даврда юргизиб келаётган ҳақиқий жиҳоддир”.\nҲазрат иштирок этувчилар учун дуо қилиш билан ўз жума хутбаларини якунлаб, шундай дедилар:\n“Аллоҳ таоло қўллаб-қувватлаб, масжиднинг ҳақиқий мақсад-муддаоларини адо этиш учун Аҳмадий мусулмонларга имконият берсин ва бу масжид ушбу минтақада Исломнинг тинчлик пайғомини тарқатишда муҳим ўрин бўлиб қолсин”.\nМасжид майдони 2007-йили сотиб олинган ва у ер тўрт гектар қисмдан иборат. Бу бино эркаклар ва аёллар учун намоз саройларидан иборат бир масжидни қамрайди. Шунингдек, 700га яқин одамни ўз ичига олади, турли нарсалар учун саройлар, тарғиботчи учун бир уй бор, турли идоралар, бир ошхона ва машина тўхтатувчи жойлар билан бирга келгусида қурилиш учун кенг майдон мавжуд.\nPrevious Post Аҳмадия Мусулмон Жамоатининг Раҳнамоси Филадельфияга ташриф буюрдилар\nNext Post Аҳмадия Мусулмон Жамоати тарихида тарихий бир кун\nMTA АҚШ Аҳмадия Жамоати Пресс-релиз Саҳобалар


Энг кўп даромад олувчи актёрлар рейтинги...\n23.08.2018 09:56 0 983\n«Forbes» журнали америкалик актёр Жорж Клунини 2018 йилнинг энг кўп даромад олган актёри деб топди.\nТаъкидланишича, Клуни ўзининг «Casamigos Tequila» компаниясини сотган ва шу орқали унинг даромади умумий 233 млн. долларга кўпайган.\nРейтингдан иккинчи ўринни 124 млн. доллар даромад Дуэйн Жонсон эгаллаган. Учинчи ўрин эса 81 млн. доллар билан Роберт Дауни-кичкинага насиб этди. У энг катта даромадини «Қасоскорлар: Абадият жанги» фильми орқали қўлга киритган.\nАввалроқ америкалик актриса Скарлетт Йоханссон энг кўп даромад топган актриса деб топилган эди.\nХориж 24/12, 19:04\nРоссияда мамлакатнинг энг бой одами ўзгарди\nКоронавирус 24/12, 10:47\n«Отнинг ўлими — итнинг байрами»: «Ковид йили»да соғлиқни сақлаш соҳасида 50 нафар янги миллиардер пайдо бўлди


ИЖТИМОИЙ ТАРМОҚ ТУЗОҚЛАРИ\nДин азалдан инсонлар ҳаётида муҳим ўрин тутиб келган. Унинг яратувчилик, бунёдкорлик, ҳамжиҳатлик ва йўналтириш салоҳияти ҳамиша жамият ривожи, инсон камолотига хизмат қилган. Айни пайтда, инсоният тарихи диндан ниқоб сифатида фойдаланиш, ундаги ғояларни вайронкорлик рухида талқин этиш одамлар бошига кўплаб кулфатлар келтирганини кўрсатади. Афсуски, бугунги кунда ҳам биз мана шундай жараёнларга гувоҳ бўлмоқдамиз. Ҳозирда ўз қабиҳ ниятларини амалга оширишда ислом дини ниқоби остида фаолият олиб бораётган экстремистик ташкилотларнинг аксарияти, ёш йигит-қизлар онгини босқичма-босқич заҳарлаш орқали амалдаги мавжуд, ҳокимиятга қарши оммавий намойишлар ташкил этиш, давлатни бошқариб турган раҳбарларни ҳокимиятдан четлаштириш режасини "Такфир", "Хижрат", "Жиҳод" ва "Шаҳид"лик ғояларини тушунтиришни нотўғри талқин этиш асосида амалга оширишга интилмоқдалар. Бу каби гуруҳ, вакилларининг замонавий фан-техника ютуқлари, жумладан ижтимоий тармоқлар ва интернет имкониятларидан разил мақсадларини амалга оширишда устамонлик билан фойдаланадилар. Уларнинг аксарияти интернет сайтларида ўз саҳифалари орқали аёлларни очиқдан-очиқ, "Жиҳод"га даъват этсалар, яна бир гуриҳи ижтимоий тармоқларда "хайрия ишлари" ниқоби остида исломга ёт ғояларни тарғиб қиладилар. Масалан, ижтимоий тармоқларининг бирида "Аллоҳ, йўлида" (фисабилиллаҳ) номи остида минглаб хабар, мақола ва видеолавҳаларнинг мавжудлиги буни исботлайди. Албатта, бу каби видеолавҳалар аввалига инкор этилади, қайта-қайта жўнатилиб, кўрилганидан кейин қизиқиш уйғонади. Шу тариқа фойданаланувчи қандай қилиб террористик ташкилот тузоғига илинганин сезмай қолади.\nБугунги кунда даъватчилар миллати, дини ва ижтимоий мавқеидан қати назар барчани ўз домига тортишга ҳаракат қилмоқдалар, лекин аксарият ҳолларда эътиборни эркаклар эмас, ёлғиз аёллар ва ёшларга қаратмоқдалар. Чунки айнан улар вақтининг асосий қисмини ижтимоий тармоқларда ўтказади, хусусан, чуқур руҳий тушкунлик ва чорасизликда қолган аёллар виртуал оламда ўзларига ҳамдард ва ҳамфикр излайдилар. Баъзан эса қалбининг тубида меҳр ва эътиборга ташна қизалоқ ҳам, қатиятли ва мустақил фикрга эга аёллар ҳам ёрдам ва таянч қўлини чўзишга тайёр номаълум даъватчининг тузоғига илинмоқдалар. Даъватчилар ижтимоий тармоқ фойдаланувчиларининг шахсий саҳифалари, уларнинг ёзаётган гаплари, омма ҳукмига ҳавола этаётган фотосуратларини синчиклаб ўрганадилар, ўз мақсадлари йўлида фойдаланиш мумкин бўлган "ўлжа"ларни кўзлаган ҳолда уларга ёвуз мақсадлар акс эттирилган видеолавхалар жўнатилади хамда мавзуга оид суҳбатларга тортилади. Мазкур лавҳаларда Суриядаги оғир ҳаёт, болалар ва аёлларнинг мудҳиш қисмати, “қаердасизлар мусулмонлар, ахир биродарларингизни ҳимоя қилишингиз керак-ку” деган мазмундаги хитоблар акс этади. Шунингдек, пул, мафкура жинсий алоқа, иснод келтирувчи маълумотлар ёрдамида "ўлжа"нинг онги босқичма-босқич заҳарланади. Аввалига, шахснинг нозик томонлари жиддий ўрганилиб, шулар орқали таъсир этилади. Даъватчи "ўлжа"нинг ишончига киради, яхши муносабатларни йўлга қўяди ва шундан сўнг унинг онгини ўзгартиришга киришилади.\nТажриба ва таҳлиллар шуни хам кўрсатмоқдаки, интернет орқали олиб борилаётган яна бир оддий тарғибот усули: жангариларнинг "аъло даражада"ги ҳаёт тарзи — ҳашаматли уйлар-у, автомашиналар олдида, бойликка кўмилиб яшаётгани акс эттирилиб, профессионал тарзда суратга олинган фотосурат ҳамда видеолавҳалар интернетга жойланиб, шу оркали қизиқувчилар сони кўпайтирилади ва бевосита мулоқотга жалб этилади. Қизиқиш билдираётган йигит-қизларга ўз мақсадларига эришиш йўлида қўлларида қурол билан кўрсатилаётган жасорат, қахрамонликлар, уларнинг сафларига қай тарзда қўшилиш ҳақида "батафсил" маълумотлар берилади. Тарғиботчининг асосий мақсади босим ўтказиш ё`ли билан "ўлжа"ни террорчиларга қўшилиб қолишдан асровчи, хавф-хатарлардан огох этувчи атрофини ўраб турган муҳитдан ажратиб олиб, ёлғизлатиб қўйишдан иборат. Бунинг натижасида оила аъзолари ва дўстлари ўрнини моддий ва маънавий жиҳатдан "қўллаб-қувватловчи" опа-сингиллар, ака-укалар эгаллайдилар. Сафларига янги қабул қилинган аъзо билан ишлаш жараёнида улар ўзларини ислом динини чуқур англайдиган, теран фикр юрита оладиган, яшаб турган жамиятларида динга нисбатан ноҳақликларга қарши адолат билан кураша оладиган ҳамда ислом тамойиллари асосида фаолият юритадиган давлат барпо эта олувчи шахс сифатида кўрсатадилар. "Янгидан-янги" маълумотлар қуршовида қолган "аъзо" гапирилаётган гапларнинг қанчалар тўғри эканини англаб, фикр юритиш имкониятидан маҳрум эканини англамай, кўр-кўрона "раҳнамо"ларига эргашади. Қандай йўлга киргани, кимларга қўшилиб қолганини эса кўп ҳолларда анча кеч англайди. Баъзида йигит-қизлардаги ўта шижоатлилик ва ғайрат ҳам ғаразли мақсадлар учун муҳим восита эканини унутмаслик лозим. Ҳаётда эзгу мақсади ва интилишига эга шахс турли бузғунчи оқим ва ё`налишлар таъсирига тушиб қолиш хавфи камаяди. Экстремизм ва терроризмнинг на дини, на миллати ва на ватани бор. Дунёнинг турли ҳудудларида содир бўлаётган қонли тўқнашувлар оқибатида азият чекаётган бегуноҳ инсонлар фақатгина бир дин ёки миллатга мансуб эмас, балки турли миллат ва дин вакиллари ҳисобланади. Бу каби ҳаракатлар жамиятининг фақатгина бугуни эмас, истиқболига ҳам жиддий таҳдид солаётир. Инсоният унга қарши ҳамжиҳат курашсагина ижобий натижаларга эришиши мумкин.


Қарз олди-берди муомаласи: нима қилса эҳтимолий оғир вазиятларнинг олди олинади? - 6 Января 2017 - BEPUL MP3 KO'CHIRISH, VIDEO KLIP, FOTO SURATLAR, YANGI\nГлавная » 2017 » Январь » 6 » Қарз олди-берди муомаласи: нима қилса эҳтимолий оғир вазиятларнинг олди олинади?\nҚарз олди-берди муомаласи: нима қилса эҳтимолий оғир вазиятларнинг олди олинади?\nҚарз олди-бердиси жамият аъзолари ўртасидаги ўзаро муносабатлардан биридир. Инсон ҳаётининг барча жабҳаларидаги каби, динимизда бу борада барча йўл-йўриқлар ҳам мукаммал ва чиройли баён қилиб берилган. Аллоҳ таоло Ўзининг Каломи – Қуръони каримдаги энг узун ояти каримани айнан шу масалага атаб нозил қилган. Замонамиз уламоларидан машҳур муфассир Ваҳба Зуҳайлий ўзининг «Тафсирул Мунир» асарида бу ҳақда шундай дейди:\n«Набаъ» «Ва кундузни тирикчилик қилиб қўйдик» (Набаъ сураси, 11-оят).\n««Жумуъа» «»Намоз тугаганидан сўнг ер юзи бўйлаб тарқалинг ва Аллоҳнинг фазлидан талаб қилинг ҳамда Аллоҳни кўп зикр қилинг. Шоядки, зафар топсангиз» (Жумъа сураси, 10-оят).\n«Қарз» сўзи араб тилида «узиб олиш», деган маънони билдиради. Масалан, кесиш, узиш учун ишлатиладиган қайчи араб тилида «миқроз» дейилади. Қарз берувчи ўзининг молидан бир қисмини узиб, кесиб, қарздорга бергани учун ҳам маълум муддатга пул ёки моддий қиймат бериб туриш мана шу сўз билан аталадиган бўлиб кетган. Аммо зиммага олинган қарз мажбурияти, бировга тегишли бўлган ҳақ араб тилида «дайн» деб аталади. Шунинг учун Бақара сурасининг 282-ояти «ояти мудояна», яъни «қарз олди-бердиси ояти» деб аталади:\nБақара «Эй иймон келтирганлар! Маълум муддатга қарз олди-берди қилсангиз, уни ёзиб қўйинглар. Орангизда бир котиб уни адолат билан ёзсин. Ҳеч бир котиб Аллоҳ билдирганидек қилиб ёзишдан бош тортмасин. У ёзсин, ҳақ зиммасига тушган киши эса айтиб турсин, Роббига тақво қилсин ва ундан ҳеч нарсани камайтирмасин. Агар ҳақ зиммасига тушган киши эсипаст, заиф ёки айтиб тура олмайдиган бўлса, унинг валийси адолат билан айтиб турсин. Эркакларингиздан икки кишини гувоҳ қилинг. Агар икки эр киши бўлмаса, ўзингиз рози бўладиган гувоҳлардан бир эр киши ва икки аёл киши бўлсин, икковидан (аёллардан) бири адашса, бири бошқасининг эсига солади. Чақирилган вақтда гувоҳлар бош тортмасинлар. Кичик бўлса ҳам, катта бўлса ҳам, муддатигача ёзишингизни малол олманг. Мана шу Аллоҳнинг ҳузурида адолатлироқ, гувоҳликка кучлироқ ва шубҳаланмаслигингиз учун яқинроқдир. Аммо ораларингизда юриб турган нақд савдо бўлса, ёзмасангиз ҳам сизга гуноҳ йўқ. Олди-сотди қилганингизда гувоҳ келтиринг, котиб ҳам, гувоҳ ҳам зарар тортмасин. Агар (аксини) қилсангиз, албатта, бу фосиқлигингиздир. Аллоҳга тақво қилинглар, Аллоҳ сизга илм берур. Аллоҳ ҳар бир нарсани билувчи Зотдир».\nМаълумки, бугунги кунда молиявий муомалаларга оид барча муҳим ишлар нотариал идоралар томонидан гувоҳлар ҳузурида ёзиб, расмийлаштирилсагина қонуний кучга эга бўлади. Шундай қилинса, ҳеч ким норози бўлмайди, ҳеч кимнинг ҳақига тажовуз қилинмайди. Қуръони карим эса бундан ўн беш аср олдин бу қоидани гўзал ва мукаммал тарзда, ҳеч бир тўлдиришга ўрин қолдирмай баён қилиб берган.\nАфсуски, ушбу илоҳий қонундан узоқлашилгани боис, бугунги кунда қарзни вақтида адо этмаслик биз учун одатий ҳол бўлиб қолган. Қаерга қараманг, жуда кўплаб низолар, уруш-жанжаллар, қариндош-уруғ, дўст-ёрлар орасининг бузилиши, ҳатто оғир жиноятлар қарз муаммоларидан келиб чиқмоқда. Ақл бовар қилмас даражадаги катта қарзлар бир неча йиллардан бери тўланмаган. Кимдир қарз берган, кимдир олган, аммо қуруқ сўзга ишониб, ялиниб-ёлворганига раҳми келиб, на гувоҳ чақирилмаган, на кимдир бирон нарса ёзган. Энди эса омонатга хиёнат юзага келади – қарз берувчи талаб қилади, олувчи бермайди. Мабодо кимдир ўртага тушган бўлса, қарзини қайтариб ололмаган одам жон аччиғида унинг ўзига ёпишяпти, яхшилик қиламан, деган одам балога қолиб кетяпти. Шунинг учун кўпинча одамлар бундай ғалвали масалага аралашишдан, ўртага тушишдан ўзларини олиб қочадилар. Аммо Аллоҳ таолонинг Ўзи бунга чақиряпти. Бир киши гувоҳликка чақирилса, Аллоҳ билдирганидек ёзишдан бош тортмасин, чунки бу савоб иш, Аллоҳ буюрган иш.\nҚуръоннинг мўъжизалиги, динимизнинг адолати шундаки, айтиб туриш қарз берувчига эмас, олувчига юкланяпти. Бу айни адолатдир, чунки ёзиш қарз берувчига юкланса, у ўз фойдасини кўзлаши, шартномага ўзига манфаатли бирор ўзгариш киритиши мумкин. Қарз олувчи эса мушкул аҳволда турибди. У қарз берувчидан пулни тезроқ олиб, ишимни ҳал қилай, деган мақсадда ёлғон аралаштирмасдан, тўғрисини айтади. Қарз берувчининг талабига рози бўлган одам ёлғон гапириши, ўз фойдасини кўзлаши мумкин эмас. Шунинг учун Аллоҳ таоло айтиб туришни унинг зиммасига юкламоқда.\nҚарз олаётган одам ҳисоб-китоб ишларини, нарх-навони яхши тушунмаса ёки заиф, яъни ёши кичик, кексайиб қолган, оғир касал бўлса ёки гапира олмаса ёхуд бошқа жиддий, узрли нуқсонлар туфайли айтиб тура олмаса, унинг валийси адолат билан айтиб турсин. Валийлар бошқа ишларда ҳам ўз қарамоғидагиларнинг масъулиятини зиммага оладилар.\nАслида гувоҳликка икки аёл шарт қилинишида бир олам ҳикматлар бор. Аввало, динимизда аёллар ниҳоятда эҳтиром қилинади, уларни фақат ўзларига мос, муносиб ишлар таклиф қилинади. Аёл онадир, латиф, назокатли, заиф бир хилқатдир. Қолаверса, Исломда иқтисодий таъминот ҳам, молиявий олди-бердилар ҳам фақат эркакларнинг зиммасига юклатилган. Ислом дини аёл киши бу ташвишлардан мутлақо озод бўлсин, моддий муаммоларни эркак ҳал қилсин, дейди. Шунингдек, аёл киши номаҳрам эркаклар билан холи қолдирилмайди, шунинг учун юқоридаги каби зарурат юзасидан, қонун тақозоси билан гувоҳлик қилиши керак бўлиб қолса, ҳеч бўлмаса бир дугонаси билан боради. Қолаверса, аёлнинг нозик кўнгли қарз олди-бердисида юзага келиши мумкин бўлган тортишувларда, жанжалларда тескари натижа бериб қўйиши, ҳаяжонланиб, аёллигига бориб, баъзи нарсаларни унутиб қўйиши ҳам мумкин, шунда бир-бирига эслатиб, далда бўлиб туриш учун ҳам гувоҳликка иккита аёл киши олинади. Шунинг учун оятда «икки эр киши бўлмаса», деб шарт қўйилмоқда.\nОғзаки гувоҳликдан кўра ёзма гувоҳлик кучлироқ бўлади, ўртага низо тушмайди. Ислом – тинчлик динидир, орани ислоҳ қилиш, меҳр-оқибат кўрсатиш динидир. Ислом ҳар бир нарсада тичлик йўлини кўзлайди, жумладан, қарз олди-берди муносабатларида ҳам. Ака-ука арзимас пулни деб, эртага юзкўрмас бўлиб кетмасин, хиёнат бўлиб, дўстлар орасига адоват тушмасин, деган мақсадда динимиз ҳаммага баб-баробар ёзишни буюряпти. Шундай қилсак, шубҳадан йироқ бўламиз. Қалбда пайдо бўлган ҳар қандай шубҳа бора-бора адоватга айланиши, ишончсизлик келтириб чиқариши мумкин. Бунинг оқибатида одамлар қарз бермай қўяди, энг яқин кишиси қарз сўраб келса ҳам, осонгина «Йўқ» деб қайтариб юборадиган, ёки «Кел, оғайни, ўртамизга пул аралашмасин», дейдиган бўлиб қолади. У ҳам ўзича ҳақ. Сабаби – у қўрқиб қолган, жамиятда бундай нарса кўпайиб кетганидан одамлар ўртасида ишонч, субут йўқолган.\nАммо содиқ, ишончли одамлар, тижорий ҳамкорлар ўртасидаги кундалик олди-бердилар-чи? Улар ҳам тийин-тийинигача ёзиб борилса, машаққат бўлиб қолмайдими? Бу ўринли саволга кейинги оят жавоб беради.\n«Аммо ораларингизда юриб турган нақд савдо бўлса, ёзмасангиз ҳам сизга гуноҳ йўқ».\n«Олди-сотди қилганингизда гувоҳ келтиринг, котиб ҳам, гувоҳ ҳам зарар тортмасин».\n«Бақара Агар сафарда бўлсангиз ва котиб топа олмасангиз, қўлга олинадиган бирор гаров бўлсин. Бир-бирингизга ишонсангиз, ишонилган омонатни адо қилсин, Робби Аллоҳга тақво қилсин. Гувоҳликни беркитманглар! Ким уни беркитса, унинг қалби гуноҳкордир. Аллоҳ қилаётган амалларингизни билувчи Зотдир» (Бақара сураси, 283-оят).\nДемак, қарз олмоқчи бўлган одам, аввало, ниятини тўғрилаши лозим экан. Агар у «Аллоҳим, шу биродаримдан қарз оляпман, уни қайтаришга Ўзинг ёрдам бер» деса, Аллоҳ таоло қарзни қайтаришга, албатта, ёрдам беради. Лекин «Бойга бало урармиди, топганда бераман-да» деб олса, Аллоҳ таоло унинг ўзини йўқ қилади.\nБақара «Агар ночор бўлса, бойигунича кутишдир. Садақа қилмоғингиз, агар билсангиз, ўзингиз учун яхшидир» (Бақара сураси, 280-оят).\nКатегория: BAXS - TORTISHUV / FIKR MULOHAZA | Ko'rganlar:: 381 | Добавил: www.BePuL.NeT | Теги: #habarlar, #uznews, #новости, #newsuz, #Yangiliklar, #ahborot, #Yangilik, #news, #xabarlar | Рейтинг: 0.0/0


Муаммоларни ечишда таклиф ва тавсиялар ўрганилмоқда | Ўзбекистон "Адолат" социал-демократик партияси\n9 Июль, 14:42 • Бухоро вилояти, Партия лойиҳаси, Янгиликлар • 152 марта кўрилди • Комментариев к записи Муаммоларни ечишда таклиф ва тавсиялар ўрганилмоқда нет\nЎзбекистон “Адолат” СДПнинг “Адолат – қонун устуворлигида” лойиҳаси доирасида жойларда фуқароларнинг муаммолари ўрганиб келинмоқда. Муаммолар юзасидан таклифлар билдирилмоқда. Шунингдек, баъзилари жойида ҳал этилса, баъзилари эса депутатлик сўровлари орқали ҳал этилмоқда.\nПартиянинг Бухоро вилоят, туман ва шаҳар Кенгашлари ташаббуси билан лойиҳа доирасида мавжуд камчиликлар бартараф этиб келинмоқда. Хусусан, шофирконлик партиядошлар тумандаги “Темирчи” МФЙда бўлиб, аҳоли мурожаатларини ўрганишди. Муаммолар юзасидан уларнинг ижтимоий аҳволи ўрганилди. Таклифлар ҳамда тавсиялар билдирилди.\n— Муаммолар ечимини ҳал этиш мақсадида ташриф буюрган экансиз, улар қай даражада амалга оширилиши мумкин? – дея ўз саволи билан мурожаат қилган фуқаро Мухтор Шариповга, туман депутати Ҳамрогул Ашурова – барча мурожаатлар эътиборга олинади, баъзиларини жойида ҳал этсак, баъзиларини эса депутатлик сўровлари орқали ечамиз, — деди.\nПартиянинг Когон шаҳар Кенгаши фаоллари ҳам ҳудудларда бўлиб, аҳолининг муаммоларини ўрганишди. Шаҳардаги “Дўстлик” МФЙда истиқомат қилувчи фуқаролар билан мулоқотлар олиб боришди. Самимий олиб борилган мулоқотлар давомида тадбиркорлик фаолиятини бошламоқчи бўлган хонадон эгаларига имтиёзли кредит олиш йўллари борасида ҳуқуқий маслаҳатлар берилди.\nШодмонова Луиза, “Дўстлик” МФЙ, “Арабхона” кўчасида истиқомат қилувчи фуқаро:\n— Ўзбекистон “Адолат” СДП Когон шаҳар Кенгашидан ташриф буюрганлар муаммоларимизни ўрганишди. Таклифлар беришди. Айниқса, тикувчи бўлганлигим сабабли мен кичкина бўлса-да, тикув цехи очиб, ўз фаолиятимни бошламоқчи эканлигимни айтдим, бу борада кредит олиш тўғрисидаги маълумотларга эга бўлдим. Муаммоларимиз муаммолигича қолмаяпти. Партия ташаббусидан хурсандмиз.\nФуқаро мурожаатлари партия ходимлари ва партиядошлар эътиборида экан, уларни вақтида ҳал этиш эса улар олдида турган энг муҳим вазифадир. Ана шу муҳим вазифани амалга ошириш муаммолар ечимини ҳал этишда хизмат қилади.\nМуаммоларни ечишда таклиф ва тавсиялар ўрганилмоқда was last modified: Июль 9th, 2018 by matbuot\n« Янги босқич – янги вазифалар Ёшлар муаммоларини ҳал қилиш сиёсий партиялар фаолиятининг устувор йўналишига айланади »


Соғлиқни сақлаш вазирлиги: БУХОРОДА ДУНЁНИНГ ТАНИҚЛИ КОМПАНИЯСИНИНГ ЗАМОНАВИЙ ТИББИЁТ КЛИНИКАСИ ОЧИЛДИ\nСоғлиқни сақлаш вазирлиги: БУХОРОДА ДУНЁНИНГ ТАНИҚЛИ КОМПАНИЯСИНИНГ ЗАМОНАВИЙ ТИББИЁТ КЛИНИКАСИ ОЧИЛДИ Бош сахифа\nБухоро шаҳрида Ўзбекистон ва Жанубий Корея ҳамкорлигидаги “Himchan” кўп тармоқли клиника очилди.\nКейинги йилларда мамлакатимиз тиббиёт тизимида хусусий сектор улушини ошириш, унинг ҳуқуқий механизмларини яратиш, уларга кенг имтиёзлар тақдим этилаётгани натижасида бу йўналишдаги шифохоналар сони 5300 дан ошди. Шунингдек, қисқа вақт ичида юртимизда АҚШ, Россия, Хитой, Германия, Ҳиндистон, Туркия, Жанубий Корея, Исроил каби хорижий давлатлар билан ҳамкорликда 100 дан ортиқ замонавий хусусий клиникалар иш бошлади.\nХусусан, Ўзбекистон ва Жанубий Корея ўртасида тиббиёт ва фармацевтика соҳасидаги алоқалар изчил ривожланмоқда. Бунинг натижасида Тошкент шаҳрида кореялик мутахассислар билан ҳамкорликда Мустақил давлатлар ҳамдўстлигида ўхшаши йўқ тўртинчи даражали болалар кўп тармоқли миллий тиббиёт марказини бунёд этиш жадал олиб борилмоқда. Бундан ташқари, Корея Республикасининг кўплаб ташкилотлари, жумладан, “KOICA”, “KOFIH”, “EDCF” жамғармалари билан ҳамкорликда соғлиқни сақлаш соҳасида қиймати 190 миллион АҚШ долларидан зиёд қатор сармоявий ва грант лойиҳалар амалга оширилмоқда. Шунингдек, шифокорларнинг малакасини ошириш, тиббий таълимни ривожлантириш ва тиббиёт янгиликларини оммалаштириш бўйича ҳамкорлик қилинмоқда.\nБухоро шаҳрида қад кўтарган замонавий “Himchan” клиникаси ҳам ана шундай ҳамкорликнинг муҳим кўзгусидир. Мазкур клиника қурилиши шу йил бошида бошланган эди. Уни барпо этган Жанубий Кореянинг энг таниқли “Korea medical Foundantion Sangwon Hospital Himchan” клиникаси жаҳонда травматология-ортопедия ва нейрохирургия марказларини қуриш ва жиҳозлаш бўйича катта тажрибага эга бўлган нуфузли муассаса ҳисобланади. Мазкур компания бошқа кўплаб мaмлaкaтлaрдa ҳам айнан шу йўналишдаги тиббиёт марказларини барпо этиб, мутахассисларга замонавий жарроҳлик услубларини ўргатиб келган.\nБухоро шаҳрида очилган “HIMCHAN” хусусий клиникасини қуриш, жиҳозлаш ва фаолиятни электрон ташкил этиш ишларига 7,1 миллион АҚШ доллари миқдорда инвестиция киритилди. Бу ерда 140 дан зиёд янги иш ўринлари яратилиб, стационар шароитда даволаниш учун 90 та ўрин ташкил этилди. Эндиликда вилоят аҳолиси ушбу йўналишда малакали тиббий диагностика ва даволаш ёрдами олиш учун олис йўл босиб пойтахтга боришига ҳожат қолмади. Ушбу тиббиёт муассасасида травматология, ортопедия, нейрохирургия, умумий хирургия каби қатор соҳаларда аҳолига энг юксак технологиялар воситасида диганостика ва даволаш ёрдами кўрсатиш учун барча имкониятлар яратилган.\nЯна бир эътиборли томони, ушбу тиббиёт муассасаси нафақат аҳолига тиббий хизмат кўрсатиш, балки, тегишли соҳалар бўйича шифокорларнинг малакасини ошириш борасида ҳам ўзига хос марказ вазифасини ўтайди. Бу ерда Жанубий Кореядан келган малакали мутахассислар иштирокида маҳаллий шифокорлар учун тиббиёт ютуқлари ва илм-фан янгиликлари юзасидан узлуксиз маҳорат дарслари, семинар-тренинглар ташкил этилади.\nОчилиш маросимида Соғлиқни сақлаш вазири Алишер Шадманов, Бухоро вилояти хокими Ўктам Барноев ва Корея Республикасининг мамлакатимиздаги Фавқулодда ва мухтор элчиси Кан Чже Квон иштирок этди ва сўзга чиқди.


Дани Алвес «Ювентус»дан кетиши сабабини айтиб берди\n10:27 / 14.07.2017\nЭндиликда «Ювентус»нинг собиқ ҳимоячиси, «ПСЖ» билан икки йиллик шартнома имзолаган Дани Алвес Турин клубидаги муаммолари ҳақида айтиб берди. Унинг сўзларига кўра, унга кийим алмаштириш хонасида мусиқа эшитишига қўйишмаган.\n«Менда баъзи муаммолар бошланди, менга майдондан ташқарида майдондаги каби муносабат қилишмади. Менга бу жамоага киришишим учун вақт керак эди. Кийим алмаштириш хонасида мусиқа қўйишимга рухсат беришмасди. Ахир мен мусиқасиз ва рақсларсиз яшай олмайман.\nМен телбароқман, тартибларни ўзгартиришни истайдиган одамман. Менга жамоада завқли муҳит бўлиши ёқади, бу жамоада эса ўзимни ёлғиз ҳис қилардим. Менга шубҳа билан қарашаётгандек бўларди. Вақт ўтиб аҳвол бироз яхшиланди, «Ювентус» эса ажойиб мавсум ўтказди», дея Алвеснинг сўзларини келтирган Football Italia.\nЭслатиб ўтамиз, ушбу бразилиялик футболчи «Ювентус» билан шартномани узайтиришдан бош тортди ва эркин агент мақомида «ПСЖ» сафига келиб қўшилди.\nЮвентус Дани Алвес


Ўзбекистон кучишлатар тизимларида раҳбарлар алмашинуви кутилмоқдами? « Ўзбекистон Халқ Ҳаракати\n30 November 2020 - 13:35\n“Вазирларни алмаштириш қуйидаги вариант бўйича амалга ошиши мумкин. Ҳозирги Бош прокурор Ниғматилла Йўлдошев – Конституцион ёки Олий суд раиси лавозимига, ички ишлар вазири Пўлат Бобожонов – Бош прокурор лавзимига, Миллий гвардия бошлиғи Равшан Жўраев – Ички ишлар вазири лавозимига тайинланиши кутилмоқда. Лекин кадрлар рокировкасининг иккинчи варианти ҳам юз бериши мумкин. Унга кўра, ички ишлар вазири лавозимига ДХХдан Абдусалом Азизов келиши, ДХХ раиси лавозимига эса Миллий гвардия бошлиғи Равшан Жўраев тайинланиши ҳам мумкин” – дейди “Элтуз”нинг Тошкентдаги манбалари. Уларнинг айтишича, бу тариқа рокировкаларни амалга ошириш президент Мирзиёенинг ташаббусидир. Айни пайтда бу иддаоларнинг расман тасдиғи йўқ. «Элтуз» нинг ҳукумат идораларига яқин манбасига кўра ИИВ рахбари Бобожоновга «Бош вазир ўринбосари» лавозиими раво кўрилиши мумкин\n“Бундай катта рокировкаларни режалаштиришга нима туртки бўлди?” – деган саволга “Элтуз” манбалари: “Бош прокуратурадаги навбатдаги порахўрлик можаролари, шунинг ортидан у ерда юз берган кадр ўзгаришлари сабаб бўлди” – дея жавоб беришди. Бошқарув элитасига яқин амалдорнинг мухбиримизга айтишича «ИИВ тизимидаги Зокир Алматов даврида шаклланиб қотиб қолган коррупционер кадрларни ўзгартиришга Бобожоновнинг кучи етмаган. Улар бутун ташаббусларни тизимли саботаж қилишган. Шу қарама қаршилик ортидан Бобожоновнинг саломатлиги ëмонлашган» деди амалдор.\nТакрорлаб ўтамиз. Бу фақат воқеадан хабардорлигини иддао қилган ўзбек мулозими тахмини холос.\n“Элтуз”нинг Бош прокуратурага яқин манбаларининг билдиришича, ўтган ойда бу идорада қатор кадр ўзгаришлари юз бериб, бу ерга МХХнинг собиқ раиси Рустам Иноятовнинг чекистлари келган. “Бош прокуратура қайтадан “Глобус”чилар (“Глобус” – собиқ МХХ раиси Рустам Иноятовнинг ҳукуматдаги лақаби – “Элтуз”) назоратига ўтди, деса ҳам бўлади. Масалан, Бош прокуратуранинг Кадрлар бошқармасига бунгача Жиззах вилояти ДХХ Бошқармаси бошлиғи лавозимида ишлаган Алижон Абдуллаев тайинланди. Ички хавфсизликни таъминлаш бошқармасига ҳам Иноятовнинг “кадр”ларидан бири келяпти” – дейди “Элтуз” манбаси.\nУнинг айтишича, бу ўзгаришларга Бош прокуратурадаги навбатдаги порахўрлик можаролари сабаб бўлган. “Шу кунгача Бош прокуратура Ички хавфсизлик бошқармаси бошлиғи лавозимида ишлаб келган Нодир Бойтермиров ва Кадрлар бошқармаси бошлиғи лавозимида ишлаб келган Содиқжон Назаровлар порахўрликда ва бир қатор бошқа жиноятларда гумонланиб, ишдан олиндилар” – дейди “Элтуз”га яқин манба.\n“Мирзиёев уларни жиноий жавобгарликка тортишни ва сўроқ қилишни истамаяпти. Чунки илк терговдаёқ улар барча жиноятларни Бош прокурор Ниғматилла Йўлдошев раҳнамолигида қилишганини тан олишади. Натижада Йўлдошевни ҳам ишдан олиб, қамашга тўғри келади. Шу сабабдан Мирзиёев “тўрт йилда тўртинчи Бош прокурорни ишдан олиб, қамаган президент, кадрлар сиёсати бир тийинга қиммат раҳбар” номини олиб, шарманда бўлишдан чўчимоқда” – дейди Ўзбекистон Бош прокуратурасига яқин манба.\n“Элтуз” манбаларининг айтишича, юзага келган вазиятда Шавкат Мирзиёев оддий кадрлар рокировкаси билан чекланишни афзал билмоқда.\n“Бу Ўзбекистонга нима беради?” – деган саволга “Элтуз” манбаларидан бири: “Бу ўзгарилашлар мамлакатга ва давлатга ҳеч нарса бермайди. Лекин президентга янги “садоқат”ларнинг садоқатини синаб кўриш имконини беради” – деб жавоб берди.\nУнинг айтишича, Мирзиёев ҳалигача: “Ўзбекистон кучишлатар идораларидаги “бардак”нинг асосий сабабчиси эски авторитар система эмас, нолойиқ ва садоқатсиз кадрлар” – деб билмоқда. “Мирзиёев бугун ҳам: “Яхши ва садоқатли кадрларни олиб келсам, ишлар ўз-ўзидан яхшиланиб кетади. Порахўрлик ҳам шесть секундда тўхтайди” – деб хом ҳаёл қилмоқда” – дейди “Элтуз”га яқин манба. Мулозимларнинг иддаоли таъкидича бу ўзгаришлар жорий йилнинг 7 декабрь куни юз беради. Президент админстрациядаги манбанинг айтишича¸ ўша куни Ўзбекистон раҳбари Мирзиëев ИИВ биносига бориб мажлис ўтказади.\n«Элтуз» Ўзбекистон бошқарув элитасидаги кадрлар тайинланиши билан боғлиқ жараëнлар матбуот кўзидан ўта ëпиқ эканлигини идрок этароқ бу иддаоларни нашр қилишга қарор берди.\nТаъкидлаганимиздек кадрлар алмашинуви борасида расмий тасдиқ ëки инкор ололмадик. Мабодо Ўзбекистон амалдорлари бу иддаоларга муносабат билдирса ëки рад қилса уларга ҳам минбар берамиз.\nЎзбекистон бошқарувидаги кадрлар сиëсатидаги манзара Конфуций айтган «қоронғу хонада ўзи йўқ бўлган қора мушукни қидириш» каби мавхум ва абсурд бўлиб қолмоқда.


Гаванада АҚШ ва Кубанинг яқинлашишига қарши чиққан 90 киши қўлга олинди\n14:05 / 10.08.2015\nАҚШнинг Гавана элчихонасида икки давлат ўртасидаги алоқаларнинг илиқлашувига қарши акция уюштирганларнинг 90 нафар фаоли Куба хавфсизлик кучлари томонидан қўлга олинди. Бу ҳақда France-Presse агентлиги хабар бермоқда.\nАҚШ ва Кубанинг ярим аср муқаддам узилган дипломатик алоқалари 20 июлдан расман қайта тикланди. Шу куни Вашингтон ва Гаванада элчихоналар очилди. АҚШнинг Кубадаги элчихонаси устида байроқ расман 14 август куни кўтарилади. АҚШнинг Гаванадаги элчихонасига вақтинчалик Жеффри ДиЛорентис бошчилик қилиб туради. АҚШ байроғи ушбу мамлакатда 56 йилдан буён биринчи марта кўтарилади.\nБу ҳолатга айрим фаол гуруҳлар норозилик билдириб келмоқда. Улар биринчи навбатда Кубанинг амалдаги ҳокимиятига қарши чиқиб, АҚШдан ушбу давлатда инсон ҳуқуқларини ҳимоя қилиш учун чоралар кўришни талаб қилган.\nҚўлга олинганларнинг 50 нафари Damas de Blanco (Оқ кийимли аёллар) диссидент аёллар ноҳукумат ташкилоти вакилларидир. Уларнинг айримлари юзларига АҚШ президенти Барак Обаманинг ниқобларини тақиб олишган эди. Ҳаракат раҳбари Берта Солернинг айтишича, қўлга олинганларнинг барчаси тўрт ярим соатдан сўнг қўйиб юборилган.


Япония “Роботлар олимпиадаси”га тайёргарлик кўрмоқда - - - www.Voydoda.com - Развлекательный портал -\nЯпония “Роботлар олимпиадаси”га тайёргарлик кўрмоқда\n03 Фев 2016(20:56)\nТокиода ўтказиладиган 2020 йилги “Роботлар Олимпиадаси”га спортнинг қайси турлари киритилиши ҳақида муҳокамалар олиб борилмоқда. Мазкур чемпионатни ташкиллаштириш масаласи Япония пойтахтида бўлиб ўтадиган ёзги олимпиада ўйинлари билан паралел равишда бўлиши назарда тутилган.\nТАСС ахборот агентлигининг маълумотига кўра, муҳокама жараёни жиддий ташкил этилган. Саволларнинг ечими билан иқтисодиёт, савдо ва саноат вазирлиги қошида ташкил этилган махсус комитет шуғулланмоқда. Комитет аъзолари қаторидан бизнес вакиллар, расмий аъзолар ҳамда мутахассислар ўрин олган. Уларнинг сўзларига қараганда, мусобақада технологиянинг амалий қўлланилиши уч йўналишда ташкил этилиши лозим: ишлаб чиқаришда фойдаланиш, мижозлар билан суҳбатлашиш ҳамда беморларга ғамхўрлик қилиш.\nЙил давомида мусобақани драмага бой тарзда ўтказиш мақсадида мазкур йўналишларни аниқлаштириб олиш масаласига алоҳида эътибор қаратиш кўзда тутилган. Масалан, маҳсулотларни ўраш мусобақасини ташкил этиш ҳамда роботларнинг ёши катта инсонлар харидга чиққанларида қўмаклашиши бўйича таклифлар кўриб чиқилмоқда.\nЯпония ҳукумати роботларни ривожлантириш ва амалда қўллаш масаласига алоҳида эътибор қаратмоқда. Бунинг ортидан мамлакат иқтисодиётининг истиқболи таҳмин қилиняпти. Ҳисоб-китобларга кўра, 2020 йилга келиб Япония бозори 4 бараваргача ўсиши ва 2,4 трлн йэн – 20 млрд АҚШ долларини ташкил этиши мумкин.\nТеги: Япония “Роботлар олимпиадаси”га тай


Спорт 18:53 / 16.04.2019 18981\n«Пахтакор» – «Ас Садд» ўйинидан кейин ўтказилган матбуот анжуманида қатарликлар етакчиси Хави «Пахтакор» футболчиси Жалолиддин Машариповни мақтагани футбол мухлисларининг оғзидан тушмаяпти. Мухлислар Хави ўзларини мақтагандек хурсанд бўлишгани Жалолиддинни қанчалик яхши кўришларидан нишона.\nБундай мақтовдан сўнг Жалолиддин билан суҳбат уюштирмасак бўлмасди. Машарипов суҳбат уюштириш таклифимизни қабул қилди ва «Пахтакор» стадиони меҳмони бўлиб, бугунги кунда мухлислар орасида энг кўп муҳокама қилинаётган футболчи Жалолиддин Машарипов билан суҳбатлашдик.\nЖалолиддин учун жорий мавсум жуда муваффақиятли бошланди. Йил бошида Осиё Кубогидаги ёрқин ўйиндан сўнг футболчи «Пахтакор»да ҳам чиройли ўйинлар кўрсатмоқда. Фаолиятининг ҳозирча энг юқори чўққисига чиққан Машарипов бунга фақат меҳнат эвазига эришганини айтди:\n«Албатта меҳнатсиз ҳеч нарсага эришиб бўлмайди. Бизга катта футболчилар ҳам айтишарди меҳнат қилмасак натижага эришиб бўлмаслигини. Менга доим истеъдодинг бор ва унга ишониб меҳнат қилишни тўхтатиб қўйма дейишарди. Шу сабаб тўхтаб қолиш ниятим йўқ. Биз ҳали Жаҳон чемпионатига чиқишимиз керак».\nЎзбек футболида ёшлар жамоасида порлаган юлдузчалар кейинчалик йўқолиб қолиши ҳолати кўп кўринади. Машарипов ёшлигида ҳам, ҳозир ҳам юқори савияда ўйнамоқда. Суҳбатдошимиздан йўқолиб қолган ёшлар қилган қайси хатоларни такрорламаганини сўрадик:\nОдатда футболчилар мактабда яхши ўқишмайди, чунки уларнинг асосий вақти мактаб стадионида ўтади. Жалолиддин ҳам мактабда «иккичи» бўлганини ва доим стадионда юрганини эслади:


БЕЛЕЎЛИ – УЛЛЫ ЖИПЕК ЖОЛЫНДАҒЫ БИЙБАҲА ЕСТЕЛИК | Qaraqalpaqstan Xabar Agentligi\nБЕЛЕЎЛИ – УЛЛЫ ЖИПЕК ЖОЛЫНДАҒЫ БИЙБАҲА ЕСТЕЛИК\nФото: Белеўли кәрўан сарайы\nШексиз Үстирт тегисликлеринде бир неше мың жыллардан берли түрли дәўирлерге тийисли тарийхый ўақыялар менен тәбият ҳәдийселерин үнсиз бақлап киятырған археологиялық естеликлер көплеп табылады. Солардың бири Орайлық Азияны Төменги Волгабойы ҳәм Қубла-батыс Европа мәмлекетлери менен тутастырып келген, Уллы Жипек жолының бир тармағында жайласқан Белеўли кәрўан сарайы болып табылады.\nФото: Белеўли жанындағы жаўын суўы жыйналатуғын терең тақырлық\n– Орта әсирлерде Арал-Каспий аралығы, Үстирт тегислиги тек көшпели қәўимлер жайласқан шөл болып ғана қоймаған, ал бул аймақтан регионаллық байланыстағы әҳмийетке ийе кәрўан жоллары да өткен, – дейди тарийх илимлериниң докторы, профессор Муҳаммед-Шәрип Қыдырниязов. – Орайлық Үстиртте XIII-XIV әсирлерде қәлиплескен Уллы Жипек жолының тармағы Алтын Орда, Темурийлер дәўиринде жоқары раўажланған әҳмийетли саўда жолы болды.\nБелеўли кәрўан сарайы усы әҳмийетли саўда жолында әсирлер бойы қарым-қатнасықлар байланысы ушын хызмет етип келген.\nБелеўли кәрўан сарайы Қарақалпақстан Республикасының Қоңырат районы Жаслық посёлкасынан арқа-шығыста 67 км узақлықта жайласқан. Кәрўан сарай әтирапында қудықлар, суў сақлағышлар, қурылыс таслары шығарылатуғын карьерлер ҳәм орта әсир, жаңа дәўир қойымшылықлары бар. Қойымшылықлардағы қулпы таслар, жазыўлар, тасқа ойылған нағыслар жақсы сақланған. Бул естелик комплекси тарийхымыз ҳаққында бийбаҳа мағлыўматлар береди.\nИлимпазлардың атап өтиўинше, орта әсир, жаңа дәўир жазба дәреклеринде Белеўли естелиги ҳаққындағы мағлыўматлар жүдә аз. Бирақ марокколы уллы саяхатшы Ибн Баттута өзиниң «Саяхатнама» (1333-жыл) шығармасында: «Сарайшадан Гурганжға (Гөне Үргениш) шекем түйеге қосылған арбаларда келиў мүмкин. Үстирттиң төменги тегислигинде ҳәр еки ямаса үш күнлик аралықта қоныў орынлары бар. Оларда қудықлар жайласқан. Қудықларда жаўын менен қар суўлары жыйналады» – деп мағлыўмат береди. Буннан тысқары италиялы саўдагер Франческо Пегелотти 1342-жылы саўда жумысларына бағышланған «Саўдагерлерге әмелий көрсетпе» деп аталған шығармасында да олар келген саўда кәрўаны «Сарайшадан Үстирт – Гурганж бағдарында түйе арбаларда 20 күнде жетип барды» делинеди. Үстирт тегислигиндеги кәрўан сарайлар Испанияда дүзилген «Каталония атласы», ағалы-инили Пициганилердиң картасында (XV әсир) латынша атамаларда ушырасады. Кейин ала бул кәрўан жолының тармағы «Ноғай жолы» атамасы менен белгили болған.\nБелеўли естелик комплексинде биринши мәрте 1946-1947-жыллары археолог Сергей Толстов тәрепинен археологиялық бақлаўлар өткерилген. Естеликтеги биринши стационар қазыў жумысларын өткен әсирдиң 80-жылларында нөкисли археологлар Юра Манылов, Муҳаммед-Шәрип Қыдырниязов, Базарбай Қайпановлар алып барған.\n– Қазыў нәтийжелери Ибн Баттутаның барлық мағлыўматларын тастыйықлады, – дейди усы естелик комплексинде археологиялық әмелият өткериўде қатнасқан илимпаз М.Қыдырниязов. – Ҳақыйқатында да Үстирт тегислигинде Белеўли кәрўан сарайы жанында 100 гектардан аслам майданда жаўын суўы жыйналатуғын терең тақырлық, 8 суў сақлағыш ҳәм 4 қудық бар екенлиги анықланды.\nБелеўли кәрўан сарайы 1 м қалың дийўаллар менен қоршалған. Дийўаллар буннан 30 млн жыл бурын өмир сүрген Тэтис океанынан қалған шығанақ таслардан қурылған. Кәрўан сарайға кирген жерде ени 3,8 метрлик дәрўаза бар. Бир ўақытлары портал-дәрўазаның алдынғы тәрепинен Регистандағы Шердар медресесиндеги сыяқлы еки арысланның сүўрети болған. Бирақ бүгинги күнде Белеўлиниң «арысланлары» белгисиз жолаўшылар тәрепинен алып кетилген, портал-дәрўазаның жоқарғы бөлегиндеги арка болса қулап түскен.\nБелеўли кәрўан сарайы 19 бөлме ҳәм қоймаханалардан ибарат. Кәрўан сарайдың тас дийўалларында палеографикалық жазыўлар, петроглиф-сүўретлер ушырасады. Оларды бул жерде қонған жолаўшылар, саяхатшылар, саўдагерлер жазып қалдырған. Олардың арасында ески латын ҳәриплеринде жазылған жазыўлар да бар.\n-Белеўли мәдений-тарийхый, археологиялық комплекси Аралбойы халықларының дүрдана естеликлеринен бири, – дейди Қарақалпақстан Республикасы Мәдений мийрас объектлерин қорғаў ҳәм олардан пайдаланыў бойынша регионаллық мәмлекетлик инспекциясының баслығы Қуўаныш Шарипов. – Естелик комплекси Орайлық Азиядағы бийбаҳа тарийхый орын. Оны толық изертлеў, қурылмаларды реставрациялаў, оңлаў және экотуризм ушын пайдаланыў бүгинги күнниң әҳмийетли мәселеси болып есапланады.\nБүгинги күнде орта әсирдиң әжайып мийрасы Белеўли кәрўан сарайы инсаният итибарына мүтәж. Естеликти сақлап қалыў бойынша қыстаўлы илажлар көрилмесе, тәбият ҳәм адамзаттың қырсықлықлары себепли және бир бийбаҳа естелик жоқ болып кетиўи мүмкин.\n30.04.2018, 15:17 | 286 мәрте көрилди


Ҳисоб палатаси тузилмасида тегишли лавозим ҳамда шўъбалар ташкил этилди - Darakchi\nҲисоб палатаси тузилмасида тегишли лавозим ҳамда шўъбалар ташкил этилди\nЖАМИЯТ 01.11.2018, 09:31\nОлий даражадаги ташрифлар давомида имзоланган ҳужжатларни, шунингдек, стратегик аҳамиятга эга хўжалик жамиятлари ва корхоналар иштирокидаги инвестиция лойиҳаларини амалга ошириш самарадорлигини янада кучайтириш чора-тадбирлари тўғрисидаги Президент Фармони қабул қилинди. Бу ҳақида Адлия вазирлигининг “Ҳуқуқий ахборот” канали маълум қилмоқда.\nФармон билан Ҳисоб палатасига қуйидаги бир қатор қўшимча функциялар юклатилди:\n•\tолий даражадаги ташрифларда имзоланган ҳужжатлар ва инвестиция лойиҳаларининг маълумотлар базасини шакллантириш, уларни амалга оширишга кўмаклашиш;\n•\tолий даражадаги ташрифларда имзоланган ҳужжатлар ва инвестиция лойиҳаларининг ўз вақтида ижро этилиши устидан назорат қилиш;\n•\tчет-эллик ҳамкорлар ва хориждаги дипломатик ваколатхоналар билан “телекўприк” ташкил этиш орқали олий даражадаги ташрифларда имзоланган ҳужжатлар ва инвестиция лойиҳаларининг ижросини мунтазам муҳокама қилиш.\nФармонга мувофиқ, Ҳисоб палатаси тузилмасида бу бўйича тегишли лавозим ҳамда шўъбалар ташкил этилди.\nШунингдек, Фармон билан Олий даражадаги ташрифлар давомида имзоланган ҳужжатлар ижросини таъминлаш масалалари бўйича республика мувофиқлаштирувчи гуруҳи тасдиқланди.\nОлий даражадаги ташрифлар давомида имзоланган ҳужжатлар ва инвестиция лойиҳаларининг ижроси тўғрисидаги ахборотнинг “Ijro.gov.uz” тизими орқали ўз вақтида тақдим этилиши устидан қатъий назорат ўрнатилади.


«XAYKALTAROSHLIK» kafеdrasi » Kamoliddin Behzod nomidagi Milliy Rassomlik va Dizayn Instituti\n“Ҳайкалтарошлик” кафедраси мудири\nСаидов Ўктамбой Раджаббоевич\n- 1980 йил 9 октябрда туғилган (Хоразм вилояти Урганч шаҳри)\n- Миллати ўзбек.\n- Маълумоти олий.\n- 2004 йил Камолиддин Беҳзод номидаги Миллий рассомлик ва дизайн институти “Дастгоҳли рангтасвир” мутахассислиги бўйича магистратура босқичини тамомлаган.\n-2004 йилдан Камолиддин Беҳзод номидаги Миллий рассомлик ва дизайн институти “Ҳайкалтарошлик” кафедраси ўқитувчиси;\n-2006 йилдан Камолиддин Беҳзод номидаги Миллий рассомлик ва дизайн институти Амалий санъат факультети маънавият ишлари бўйича декан муовини;\n“Ҳайкалтарошлик” кафедраси ўқитувчиси;\n-2007 йилдан Камолиддин Беҳзод номидаги Миллий рассомлик ва дизайн институти Малака ошириш ва қайта тайёрлаш бўлими бошлиғи;\n-2010 йилдан Камолиддин Беҳзод номидаги Миллий рассомлик ва дизайн институти “Ҳайкалтарошлик” кафедраси ўқитувчиси;\n-2011 йилдан Камолиддин Беҳзод номидаги Миллий рассомлик ва дизайн институти “Чизматасвир” кафедраси катта ўқитувчиси;\n-2012 йил 2 сентябрдан Камолиддин Беҳзод номидаги Миллий рассомлик ва дизайн институтининг “Ҳайкалтарошлик” кафедраси мудири.\nЎзбекистон Бадий Академияси рангтасвир ёшлар шўъбаси азоси.\n-2011 йилдан “Ёшлар ижод ”саройида “Тасаввуримдаги тасвирлар” номли шахсий кўргазмасини ўтказган.\n-2014 йил Ўзбекистон Бадиий Академияси кўргазмалар залида Тасвирий санъат фестивалида “Келин салом”, “Қуроқ” каби ижодий ишлари билан иштирок этди. К.Беҳзод номидаги Мемориал боғ музейида 2014 йил VII Тошкент халқаро бенналиси Халқаро марказида “Магнит” номли ижодий ишлари билан иштирок этди ва шу йили Ўзбекистон Бадиий Академияси марказий кўргазмалар залида “Юртимиз ёшлари” Ўзбекистон ёш рассомлари кўргазмасида сертификат билан тақдирланди.\n-2015 йил 19 феврал Тасвирий санъат Галереясида бўлиб ўтган “Ижодий дасхат” номли республика кўргазмада “Ҳаёт манзили” (21х21 хажмда)номли ижодий иш билан;\n-2015 йил 13 март Марказий кўргазмалар залида Наврўз умумхалқ байрамига бағишланиб ўтказилиши режалаштиилган республика кўргазмада “Интилиш” (100х140 хажмда) номли ижодий иш билан иштирок этди.\n-2015 йил 22 апрел “Тасвирий ва амалий санъат фестивали” доирасида Икуо Хирояма Карвон Саройида ташкил этилган кўргазмада “Қуроқ”, “Келин салом” ижодий ишлари билан иштирок этди.\n-2015 йил 14 майда Камолиддин Беҳзод номидаги Миллий рассомлик ва дизайн институти“Ўзбекистон замонавий санъати: анъана ва инновациялар” республика илмий-амалий конференциясида “Замонавий тасвирий санъатда композиция масаласи ва унинг ғоявий бадиий ечими” мавзусидаги маърузаси билан қатнашди.\nАмалий санъат факультетида фаолият кўрсатиб келаётган ҳамма профессор-ўқитувчиларимизнинг ижодий ишлари мавжуд. Уларнинг ҳар бири ўзига хос услуби билан бир-биридан фарқ қилади. Улар нафақат бизнинг республикамиз ҳудудида, балки хорижий давлатларда ҳам ўз кўргазмаларини ташкил қилиб келмоқдалар.\nҲайкалтарошлик кафедраси 1998 йил ташкил топган бўлиб, ҳозирги кунгача ушбу мутахассислик бўйича етишиб чиққан мутахассислар


Туркиянинг Мармар денгизи ҳудуди зилзила оқибатида Греция томон силжиши мумкин - Darakchi\nТуркиянинг Мармар денгизи ҳудуди зилзила оқибатида Греция томон силжиши мумкин\nДУНЁ 17.09.2020, 09:38\nТуркиянинг Мармар денгизи бўйидаги ҳудуди кучли зилзила оқибатида Греция томон силжиши мумкин. Бу ҳудудда Туркиянинг энг йирик шаҳри Истанбул ҳам жойлашган.\nГап магнитудаси 7 баллдан юқорироқ бўладиган зилзила ҳақида бормоқда. Охирги вақт Туркияда у ҳақида тобора кўпроқ гапирилмоқда. Олимларнинг огоҳлантиришича, Мармар денгизи ҳудудидаги тектоник ёриқлардаги зўриқиш тобора кучайиб бормоқда ва исталган вақтда вайронкор ер силкинишлари юз бериши билан хавф солмоқда. Бунинг оқибатида 15 млн кишилик Истанбул, айниқса унинг Европадаги қисмининг марказий ҳудуди жабр кўриши мумкин. Олимлар зилзиланинг яқин йилларда юз бериши эҳтимоли юқорилигидан огоҳлантиришмоқда, бироқ замонавий фан ҳозирча у қачон юз беришини аниқ айта олмайди.\nГеофизика бўйича профессор Овгун Аҳмет Эржаннинг таъкидлашича, юз беражак зилзила маркази жойлашадиган тектоник ёриқ линияси Истанбулдан ғарбдаги Тақирдоғ вилоятида, Мармар денгизининг шимолий қисми соҳилларида жойлашган.\nОлимнинг айтишича, зилзила маркази соҳилдан 15 км узоқликда, Мармар денгизида жойлашиши мумкин. Зилзила кучи Рихтер шкаласи бўйича 7,2 баллни ташкил қилади ва унинг юз бериши оқибатида юқорида тилга олинган ҳудуд Греция томон 2,5 метр силжиши мумкин.\nЗилзила тахминан Истанбулнинг Осиёдаги қисмида жойлашган Буюкчакмеже жомеъ масжидидан бошланиб, Босфор бўғози остидан ўтиб, Грециянинг Салоники шаҳригача давом этадиган ёриқ пайдо бўлишига олиб келади.\nБир неча ой олдин Истанбул маъмурияти бу борада тадқиқот тайёрлаган. Унда кучли зилзила оқибатида мегаполиснинг барча 39 тумани жабр кўриши, бироқ шаҳарнинг Европадаги қисмига кўплаб эски бинолар борлиги сабабли кўпроқ талафот етиши, шу сабабли у ердаги уйларни мустаҳкамлаш зарурлиги айтилган.


Муқаддас Ёзувларни тушуняпсизларми? — Луқо 24:45 | Тадқиқ сони\nИсо Муқаддас Ёзувларни тушунишлари учун шогирдларнинг зеҳнини очди. ЛУҚО 24:45\nУхлаётган уруғ сепувчи\n1, 2. Тирилган кунида Исо шогирдларига қандай қилиб тасалли берди?\nЎШАНДА Исонинг тирилган куни эди. Исонинг иккита шогирди Қуддусдан тахминан 11 километр нарида жойлашган қишлоққа кетаётган эди. Исонинг тирилганини билишмагани учун, улар яқинда юз берган воқеалардан ғамга ботишган эди. Тўсатдан Исо ёнларида пайдо бўлиб, уларга ҳамроҳ бўлди. У шогирдларига тасалли бера олди. Қандай қилиб? «Мусонинг ва Пайғамбарларнинг китобларида ўзи ҳақида нима ёзилганини уларга талқин қилиб берди» (Луқо 24:13–15, 27). Ўша пайт уларнинг юраклари ўртаниб кетди, сабаби, Исо уларга Муқаддас Ёзувларни тушунтирди (Луқо 24:32).\n2 Ўша куни кечқурун бу иккита шогирд Қуддусга қайтди. Ҳаворийларни топишгач, уларга нима юз бергани ҳақида айтиб беришди. Улар ҳали гапираётганда, Исо уларнинг ёнида пайдо бўлди. Аммо унинг ҳаворийлари қўрқиб кетишди ва бу чиндан ҳам Исомикин деб шубҳалана бошлашди. Хўш, Исо уларга қандай қилиб тасалли берди? Муқаддас Китобда шундай дейилган: «Исо Муқаддас Ёзувларни тушунишлари учун шогирдларнинг зеҳнини очди» (Луқо 24:45).\n3. Қандай қийинчиликларга дуч келишимиз мумкин ва хизматимизга нисбатан тўғри нуқтаи назарда бўлишга нима ёрдам беради?\n3 Ўша шогирдлар каби, биз ҳам гоҳида ғамга ботишимиз мумкин. Масалан, биз Раббимизнинг иши билан бандмиз, аммо ишимизнинг самараси унча кўринмаётгани боис тушкунликка тушишимиз ҳеч гап эмас (1 Кор. 15:58). Ёки биз тадқиқ ўтаётган кишилар унча маънан ўсмаётгандай туюлаётгандир. Улардан баъзилари ҳатто Яҳовадан юз ўгириши мумкин. Хўш, хизматимизга нисбатан тўғри нуқтаи назарни сақлаш учун нима қилсак бўлади? Бизга ёрдам бериши мумкин бўлган бир нарса — Исо айтган масалларнинг маъносини тушунишдир. Келинг, уларнинг учтасини кўриб чиқайлик ва қандай сабоқлар олишимиз мумкинлигини билиб олайлик.\n4. Исонинг ухлаётган уруғ сепувчи ҳақидаги масалининг маъноси қандай?\n4 Марк 4:26–29 ни ўқинг. Исонинг ухлаётган уруғ сепувчи ҳақидаги масалининг маъноси қандай? Ушбу масалдаги одам Шоҳлик хабарчиларини тасвирлайди. Уруғ эса, самимий инсонларга ваъз қилинаётган Шоҳлик хабаридир. Кундалик ҳаётда бўлгани каби, уруғ сепувчи «кечаси билан ухлаб, кундузи туради». Ўсиш жараёни уруғ экилганидан то ўрим-йиғимгача давом этади. Ўша пайт ичида «уруғ... униб-ўсаверади». Ушбу жараён «ўз-ўзидан», аста-секин ва қадамма-қадам юз беради. Шунга ўхшаб, маънавий ўсиш жараёни ҳам аста-секин ва қадамма-қадам юз беради. Қачонки инсон Яҳовага хизмат қилиш қарорига келса, у ҳосил беради, яъни ўзини Унга бағишлаб, сувга чўмади.\n5. Нега Исо ухлаётган уруғ сепувчи ҳақидаги масални келтирган?\n5 Исо нега бу масални келтирган? У бизга шуни айтмоқчи бўлганки, фақатгина Яҳова «ҳақиқатни қабул қилишга мойил» инсонларнинг қалбида ҳақиқат уруғини ўстиради (Ҳавор. 13:48; 1 Кор. 3:7). Биз экиб, суғорамиз, ўсишни эса назорат қила олмаймиз. Биз уни тезлаштира олмаймиз ҳам, мажбурлай олмаймиз ҳам. Масалдаги одамга ўхшаб, биз ҳам ўсиш жараёни қандай кечишини билмаймиз. Кундалик ҳаёт ташвишлари билан банд бўлиб, бошқаларда Шоҳлик уруғи қандай ўсаётганини пайқамай қолишимиз мумкин. Вақт ўтиб, бу ўз самарасини беради ва янги шогирд ҳам биз қатори ўрим-йиғим ишида қатнашади (Юҳан. 4:36–38).\n6. Маънавий ўсиш масаласига келганда нимани тан олишимиз даркор?\n6 Ушбу масалдан нимани ўрганишимиз мумкин? Биринчидан, шуни тан олишимиз керакки, Муқаддас Китобни ўрганаётган кишида ўсиш жараёни қандай кечаётганини назорат қила олмаймиз. Гарчи бундай кишига ёрдам бериб, уни қўллаб-қувватлаш учун қўлимиздан келганини қилсак-да, сувга чўмиш масаласида унга ҳеч қачон босим ўтказмаймиз. Инсон ҳаётини Аллоҳга бағишлаш-бағишламасликни ўзи қарор қилиши кераклигини камтарлик ила тан оламиз. Яҳовани чин юракдан севганимиздагина, У бизнинг бағишловимизни қабул қилади (Заб. 50:14; 53:8; 109:3).\n7, 8. а) Ухлаётган уруғ сепувчи ҳақидаги масалдан қандай сабоқ олишимиз мумкин? Мисол келтиринг. б) Бу бизга Яҳова ва Исо ҳақида нимани очиб беряпти?\n7 Иккинчидан, ушбу масалдаги сабоқни тушуниш, ишимизнинг натижаларини бошиданоқ кўрмасак ҳам, тушкунликка тушмасликка ёрдам беради. Биз сабрли бўлишимиз керак (Ёқб. 5:7, 8). Агар ўрганувчи кишига ёрдам бериш учун қўлимиздан келганини қилганимизда ҳам ҳақиқат уруғи унинг қалбида ўсмаётган бўлса, бу, биз ёмон ўқитувчи эканимизни англатмайди. Яҳова ҳақиқат уруғи фақат камтарин ва ўзгаришга тайёр бўлган инсоннинг юрагида ўсишига йўл қўяди (Мат. 13:23). Шунинг учун хизматимиз қанчалик самарали эканини сувга чўмган одамларнинг сони билан ўлчамаслигимиз керак. Яҳова, хизматимизнинг самараси биз бераётган таълимга одамлар қандай муносабатда бўлганига боғлиқ, деб ҳисобламайди. Аксинча, Худо саъй-ҳаракатларимизни қардлайди (Луқо 10:17–20; 1 Коринфликларга 3:8 ни ўқинг).\n8 Учинчидан, одамнинг қалбида қандай ўзгаришлар бўлаётганини ҳар доим ҳам кўра олмаймиз. Масалан, тўла вақтли махсус ваъзгўй билан Муқаддас Китобни ўрганган бир жуфтлик сувга чўммаган ваъзгўй бўлмоқчи эканини айтган. Шунда ваъзгўй жуфтликка аввал чекишни ташлаш кераклигини эслатган. Улар эса, бир неча ой олдин ташлаганини айтишганида, ваъзгўй ҳайрон қолган. Қандай қилиб улар бунинг уддасидан чиқишган? Сабаби, ҳатто яширинча чекишса ҳам, Яҳова уларни кўришини ва У иккиюзламачиликдан нафратланишини англаб етишган. Шу боис, улар ёки ўша ваъзгўй олдида чекишга ёки умуман чекмасликка қарор қилишган. Уларнинг Яҳовага тобора ошаётган севгиси тўғри қарор чиқаришларига ёрдам берган. Ваъзгўй юз берган ўзгариш ҳақида билмаган бўлса ҳам, жуфтлик маънан ўсган.\n9. Тўр ҳақидаги масалнинг маъноси қандай?\n9 Матто 13:47–50 ни ўқинг. Исонинг тўр ҳақидаги масалининг маъноси қандай? Исо хушхабар бутун одамзодга ваъз қилинишини катта тўрнинг денгизга ташланиши билан солиштирган. Тўрга кўплаб «турли балиқлар» тушгани каби, ваъзгўйлик фаолиятимиз ҳам миллионлаб инсонларни жалб қиляпти (Ишаё 60:5). Ҳар йили анжуманларимизга ва Қутлуғ Кечликка келган одамларнинг юқори сони, бунинг яққол исботидир. Ушбу мажозий балиқларнинг баъзилари «яхши» бўлиб, имонлилар жамоатига йиғилган. Бошқалари эса «яроқсиз» балиқдек бўлишган ва Яҳова уларни маъқул кўрмаган.\nМатто 13:47–50 ни ўқигач,..\n10. Нега Исо тўр ҳақидаги масални келтирган?\n10 Исо нега бу масални келтирган? Ушбу масалдаги балиқларни ажратиш жараёни буюк қайғу пайтида бўладиган охирги ҳукмни эмас, балки охирзамоннинг сўнгги кунларида нима бўлишини билдиради. Исо, ҳақиқатни билганларнинг ҳаммаси ҳам Яҳованинг томонини эгалламаслигини кўрсатган. Йиғилишларга келаётган ёки биз тадқиқ ўтказаётганларнинг аксарияти ҳаётини Яҳовага бағишлашга тайёр эмас (3 Шоҳ. 18:21). Бошқалар эса йиғилишларга умуман келмай қўйишган. Баъзи ёшлар масиҳийлар оиласида ўсган бўлса-да, ҳали Яҳовани ўзлари қаттиқ севишни ўрганишмаган. Вазият қандай бўлишидан қатъи назар, Исо таъкидлаганидек, ҳар бир киши шахсий қарор чиқариши керак. Агар тўғри қарор чиқарсак, Яҳованинг «хазинасидек» бўламиз (Хаг. 2:7).\n...бугунги кунда қўлланилишини кўриб чиқинг\n11, 12. а) Тўр ҳақидаги масалдан қандай сабоқ олишимиз мумкин? б) Бу бизга Яҳова ва Исо ҳақида нимани очиб беряпти?\n11 Ушбу масалдан нимани ўрганишимиз мумкин? Ушбу масалдаги сабоқни тушунсак, бу бизга Муқаддас Китобни ўрганувчи киши ёки фарзандимиз Яҳовага хизмат қилишни истамаганида ҳаддан ортиқ хафа бўлмасликка ёки ғамга ботмасликка ёрдам беради. Қанчалик уринмайлик, бу барибир юз бериши мумкин. Муқаддас Китобни тадқиқ қилишга рози бўлиш ёки ҳақиқатни билган оилада катта бўлиш, инсон ўз-ўзидан Яҳованинг дўсти бўлиб қолишини англатмайди. Агар инсон Яҳованинг ҳукмдорлигини тан олмаса, Унинг хизматчиси бўла олмайди.\nҲақиқатга жалб қилинганларнинг баъзилари Яҳованинг томонини эгаллашади (9–12- хатбошиларига қ.)\n12 Бу, ҳақиқатдан кетганлар ҳеч қачон жамоатга қайтолмаслигини англатадими? Ёки ҳали ҳаётини Яҳовага бағишламаган киши учун ҳеч қандай умид йўқлигини билдирадими? Йўқ. Чунки буюк қайғу бошланмасидан олдин бундай кишиларда Яҳованинг дўсти бўлиш имкони бор. Яҳованинг Ўзи уларни: «Менинг олдимга қайтиб келинглар. Шунда Мен ҳам олдингизга қайтиб бораман»,— деб чорламоқда (Мал. 3:6, 7). Бунга Исонинг дарбадар ўғил ҳақидаги масалида ҳам урғу берилган (Луқо 15:11–32 ни ўқинг).\n13. Дарбадар ўғил ҳақидаги масалнинг маъноси қандай?\n13 Исонинг дарбадар ўғил ҳақидаги масалининг маъноси қандай? Ушбу масалдаги ҳамдард ота, меҳрибон самовий Отамиз Яҳовани тасвирлайди. Меросини сўраб олиб, кейин уни совуриб юборган ўғил эса жамоатни тарк этганларни ифодалайди. Тарк этиб улар худди «узоқ юртга», яъни Шайтоннинг Аллоҳдан узоқлашган дунёсига сафарга кетишди (Эфес. 4:18; Колос. 1:21). Аммо баъзилари эс-ҳушини йиғиб, Яҳованинг ташкилотига қайтишга қарор қилишяпти. Ушбу камтарин одамлар тавба қилиб, қайтиб келишгани учун кечиримли Отамиз уларни илиқ қарши оляпти (Ишаё 44:22; 1 Бутр. 2:25).\n14. Нега Исо дарбадар ўғил ҳақидаги масални келтирган?\n14 Исо нега бу масални келтирган? Исо ушбу таъсирли масал орқали Яҳова, жамоатни тарк этганлар қайтиб келишларини исташини кўрсатмоқчи бўлган. Ушбу масалдаги ота, ўғли бир кунмас бир кун қайтиб келишидан ҳечам умидини узмаган эди. Ўғли «ҳали узоқда келаётганида», қайтиб келаётганини кўрган отаси уни илиқ қарши олиш учун дарров ҳаракатга тушган. Бу, ҳақиқатдан кетганлар кечикмасдан Яҳовага қайтишлари учун нақадар кучли туртки-я?! Албатта, бундай кишилар маънан чарчаган бўлиб, хижолат тортиши ва қайтиб келиш қийин, деб ўйлашлари мумкин, бироқ буни қилиш арзийди. Сабаби, улар қайтиб келишса, Яҳова, Исо ва фаришталар хурсанд бўлишади (Луқо 15:7).\n15, 16. а) Дарбадар ўғил ҳақидаги масалдан қандай сабоқ олишимиз мумкин? б) Бу бизга Яҳова ва Исо ҳақида нимани очиб беряпти?\n15 Ушбу масалдан нимани ўрганишимиз мумкин? Биз Яҳованинг ўрнагига тақлид қилишимиз керак. Агар кимдир жамоатга қайтиб келса, «қонунпараст» бўлмай, бу кишининг қайтиб келишига қарши бўлмаслигимиз лозим. Чунки бу, Яҳова билан бўлган дўстлигимизга путур етказиши мумкин (Воиз 7:16). Қолаверса, бундан яна бир сабоқ олишимиз мумкин. Жамоатни тарк этган инсонни қайтиб келиши мумкин бўлган «адашган қўйдай» кўришимиз керак (Заб. 118:176). Агар жамоатни тарк этган, аммо четлатилмаган инсонни учратсак, қайтиб келиши учун унга севги ва амалий ёрдам кўрсатамизми? Вазият қандай бўлмасин, бундай одамларга керакли ёрдамни тақдим этишлари учун оқсоқолларни дарҳол огоҳлантирамизми? Хуллас, ушбу масалнинг мағзини чақиб, ундан сабоқ олсак, бундай қилишга тайёр бўламиз.\n16 Қайтиб келганлар Яҳованинг раҳм-шафқати, севгиси ҳамда жамоатнинг кўмаги учун миннатдорлар. Битта биродар 25 йил давомида жамоатдан четлатилган эди. У шундай деб бўлишди: «Қайта тиклангандан бери хурсандчилигим ошиб бораверди, сабаби, Яҳова мен учун “тетиклик бахш этадиган вақтни келтирди” (Ҳавор. 3:19). Ҳамма меҳрибон бўлиб, бир-бирини қўллаб-қувватлайди! Энди ажойиб маънавий оилам бор». Яҳовадан узоқлашиб, 5 йилдан кейин жамоатга қайтган бир синглимиз шундай дейди: «Исо айтган севги шахсан менга кўрсатилганидан ўзимни қандай ҳис қилганимни аниқ тасвирлаб беролмайман. Яҳованинг ташкилотида бўлиш бебаҳодир!»\n17, 18. а) Кўриб чиққан учта масалдан нималарни ўргандик? б) Нима қилишга қатъий қарор қилганмиз?\n17 Хўш, ушбу масаллардан нималарни ўргандик? Биринчидан, Муқаддас Китобни ўрганаётган кишининг қанчалик тез маънан ўсишини назорат қила олмаслигимизни тан олишимиз керак. Биз буни Яҳовага топширамиз. Иккинчидан, биз билан мулоқот қилаётган ва Муқаддас Китобни ўрганаётган кишиларнинг ҳаммаси ҳам Яҳовага хизмат қилишини кутмаслигимиз лозим. Ва ниҳоят, гарчи кимдир Яҳовани тарк этса ҳам, келинг, унинг қайтиб келишидан ҳеч қачон умидимизни узмайлик. Қайтганида эса, Яҳованинг севгисига тақлид қилиб, уни илиқ қарши олайлик.\n18 Келинг, ҳар биримиз билим, фаросат ва доноликни излашда давом этайлик. Исонинг масалларини ўқиётиб, улар қандай маънога эга эканини, нима учун Муқаддас Китобда ёзилганини, олган сабоқларни қандай қўллашни ва Яҳова ҳамда Исо ҳақида нимани ўрганишимиз мумкинлигини ўзингиздан сўранг. Бундай қилсак, Исо айтган сўзларнинг мағзини чаққан бўламиз.


Саид Аҳмад. Тонгги товушлар (ҳажвия) | www.ziyouz.uz\nБош саҳифа Ўзбек насри онлайн антологиясиСаид Аҳмад (1920-2007)Саид Аҳмад. Тонгги товушлар (ҳажвия)\nСаид Аҳмад. Тонгги товушлар (ҳажвия)\nОлтинчи кварталдаги тўққиз қаватли уйга одамлар кўчиб кела бошлашди. Биров итини етаклаб, биров мушугини кўтариб келди.\nСаккизинчи қават балконига янги қўшни тўрқовоқ илиб қўйди. Шу кеча бедана уч марта сайради. Кўпдан бу товушни унутган кишилар қандайдир ҳаяжон билан балконга чиқишди. Бедананинг яна сайрашини кутишарди. Ой тўққиз қаватли уйнинг орқасига оғганда бедана салмоқлаб, узоқ сайради. Одамларнинг хуши оғди. Болалиги ўтган қишлоғи, жимжит бедапоялар кўз олдига келди.\nБедана шовқинга тўла бу шаҳарга қишлоқ, дала, боғлар ҳидини, танни яйратувчи шаббодаларини олиб келгандек бўлди.\nЭртасига ўша уйнинг биринчи қавати олдига сим тўр билан ўралган бўйра энидай жойда уч-тўртта товуқ пайдо бўлди. Жониворлардан, паррандалардан олисдан туғилган болалар қўлларига нима тушса, ҳатто еб турган нонларини ҳам бурдалаб товуқ катагига ташлашарди.\nИкки кун ўтиб бериги уйнинг иккинчи қаватидан хўроз қичқиргани эшитилди. У тун ярмида узоқ қичқирди. Саҳарга келиб яна чақирди. Одамлар балконларига чиқиб қадрдон бу товушни яна эшитгилари келиб, узоқ кута бошлашди. Хўроз кўп куттирмади. Эл уйғонмасдан туриб қанотларини питирлатиб қичқирди. У қичқириғига жавоб кутаётгандек атрофга қулоқ тутиб кутди. Жавоб бўлмади.\nТонг ёришиб келаётганда у нолигандек ғамгин бир товушда яна қичқирди. Бу гал қанотларини патирлатмади.\nХўроздек ҳушёр парранда дунёда бўлмас экан. Кечаси келган бўлишига қарамай нариги тўққиз қаватлида товуқ борлигини сезганини қаранг-а?\nУнинг тоқати тоқ бўлди. Муштоқликка чидамади. Атласдек қанотларини париллатиб силкинди-ю иккинчи қават балконидан пастга учиб тушди.\nТовуқ катаги олдида ошиқона гердайиб, товланиб-товланиб, у ёқдан-бу ёққа безовта юра бошлади. Кетма-кет кичқирди. Қанотларини тапиллатиб ерга уриб қичқирди.\nИккинчи қаватдан унга кимдир шиппак отди. У иисанд қилмади. Супурги отди, пинагини ҳам бузмади.\nОхири товуқнинг эгаси бошига чойшаб ёпиниб балконга чиқди.\n— Бу кимнинг хўрози? Одамни ухлатадими, йўқми? Эгасини чақиринглар?!\nБу пайт пастда одам кўпайиб қолган эди. Ҳаммаси шу ажойиб манзарадан, қадрдон товушдан ҳузур қилардилар. Хўрознинг генералларга ўхшаш кўринишидан, у ёқдан-бу ёққа гердайиб юришидан завқланардилар.\n— Кимнинг хўрози бу? — деди чойшаб ёпинган киши уйқули товушда.\nПастдан жавоб қилишди:\n— Қўшни, сал кенгроқ бўлинг. Мудраган бу микрорайонга шу хўроз жон киргизди-ку. Яхшиси, катакни очиб юборинг, шундоқ сарсавлат куёв ўз оёғи билан келганига севинмайсизми?!\nТовуқнинг эгаси пастга тушиб катакни очиб юборди. Хўроз гердайганча тўртта товуқни эргаштириб қурувчилар ҳали олиб кетмаган вагонетка — уй орқасига ўтиб кетди.\nТўдадан бир йигит чиқиб товуқнинг эгасини бағрига босди.\n— Қани, бир танишиб қўяйлик, қудажон…\nУ ҳамманинг кўнглига қувонч солган бабақ хўрознинг эгаси эди.\n← Аввалги Аввалги Саид Аҳмад. «Оқ уй» (ҳажвия)\nКейинги → Кейинги: Саид Аҳмад. Ҳеч ким ва ҳеч нарса унутилмайди (ҳажвия)


Дончиан каналлари. Техник индикаторлар\nТехнические индикаторы / Дончиан каналлари\nМазкур индикатор, шунингдек Price Channel номи билан машҳур бўлиб, олдинги асрнинг 70-йилларида молия бозорларини техник таҳлил қилиш соҳасидаги машҳур мутахассис Ричард Дончиан томонидан ишлаб чиқилган эди. Price Channel трендли индикаторлар синфига киради ва ўз сигналлари ва ташқи кўринишига кўра машҳурлиги ундан кам бўлмаган Bollinger Bands индикаторига ўхшайди. Бироқ Боллинджер тасмаларидан фарқли равишда Дончианнинг нарх каналлари маълум вақт оралиғидаги максимал ва минимал нархлар асосида қурилади.\nDonchianChannel Upper = HH(n), n даврлар учун High кўрсаткичларининг энг каттаси (Highest High), гуруҳи\nDonchianChannel Lower = LL(n), n даврлар учун Low кўрсаткичлариниг (Lowest Low) энг кичиги\nPrice Channel ҳам трендли, ҳам контртрендли савдо тизими учун техник базис тарзида кўлланиши мумкин.\nМазкур индикатор асосидаги савдо тизимининг классик қоидалари қуйидагиларни назарда тутади:\nнарх 20 даврли каналнинг юқорисида ёпилишида активларни харид қилишни;\nнарх 20 даврли каналнинг остида ёпилишида активларни сотишни;\nнарх 5 даврли каналнинг юқорисида шаклланишидан қисқа позицияларни ёпишни;\nнарх 5 даврли каналнинг остида шаклланишидан узун позицияларни ёпишни.\nКаналнинг "тешилиши" сигналини излашни соддалаштириш учун +2 ўлчамликдаги индикатор силжишидан фойдаланиш зарур.\nИшлашнинг мазкур усули товар хомашё ва фонди бозорларида ҳам кун ичидаги, ҳам ўрта ва узоқ муддатли операциялар учун аъло даражада тўғри келади.\nХалқаро валюта бозори кўпроқ даражада ёнлама ва флетли бўлгани учун Price Channel индикаторига асосланган тешилиш стратегисидан фойдаланиш учун битимлар фильтрини киритиш зарур. Шундай қилиб, Дончиан канали чегараларидан ташқарида нахни шакллантирадиган сигналларни танлаб олиш амалга оширилади.\nИшнинг энг қулай варианти "тешилувчи" сигналарнинг ўрнини эгаллаш ва уларни тренднинг кучини белгиловчи ADX каби индикаторлар билан ва нарх ўзгаришини ҳисобга олувчи ATR каби индикаторлар билан фильтрлаш ҳисобланади.\nPrice Channelга асосланган позициялардан чиқиш усули битимни коррекцион қайтиш ҳаракатида йўқотишларсиз ёпишга имкон бериб, бундай ҳаракат кўпинча нарх сакрашидан сўнг юз беради. Бу ҳолат, Канал чегаралари тешилгандан сўнг нарх тескари томонга ҳаракатланганда маблағларнинг бир қисмини йўқотиб қўймасликка имкон берганда юз беради, бу эса битимни анча фойдали ёпишга имкон беради.\nИнстаФорекс Donchian индикаторининг параметрлари\nmode = 1 усулида индикатор n давр учун Highest High ва Lowest Low асосида қурилади\nmode = 2 усулида индикатор n давр учун Close асосида қурилади


Қишлоқларни яёв кезганда – Фарғона ҳақиқати\nБекор юрган одам, бўш қолган томорқа йўқ\nЎзбекистон туманидаги “Шўрқишлоқ” маҳалла фуқаролар йиғини қиёфаси кундан-кунга кўркамлашиб бормоқда. Янги уй-жойлар, савдо, маиший хизмат кўрсатиш тармоқлари қурилди. Ички йўлларни шағаллаш, асфальтлаш ишлари олиб борилаётгани аҳоли узоғини яқин, оғирини енгил қиляпти.\n«Шрқишлоқлик Абдуғаффор Жабборов маҳалла фуқаролар йиғинига раис бўлиб сайланганига икки йил бўлди. Маҳалла фаолларининг ташаббускорлиги, саховатпеша кишиларнинг ҳамжиҳатлиги туфайли Хўжа Писта бобо қабристонида кенг кўламли ободончилик, кўкаламзорлаштириш ишлари амалга оширилди.\nХўжа Писта бобо қабристони кўҳна қадамжойлардан. Бу ерда бир йили писта, иккинчи йили ёнғоқ берадиган дарахт бор. Тадбиркор Илҳомжон Маннонов ташаббуси билан 1300 йиллик тарихга эга бўлган дарахт атрофи ободонлаштирилди, зиёратчилар учун қулай шарт-шароитлар яратилди, йўлаклар асфальтланди, дам олиш масканлари қурилди.\nТадбиркор Собиржон Халилов саъй-ҳаракати билан 360 ўринли замонавий тўйхона, Дилшод Розиқов “Гиппер маркет” савдо мажмуаси дўкони, чеварчилик цехи қурилишига бош бўлди. 30 га яқин қишлоқ ёшлари учун янги иш ўринлари яратилди.\nДавлат шерикчилик асосида қурилиб, фойдаланишга топширилган маҳалла маркази қишлоқ меъморий қиёфасига ўзига хос кўрк бағишлаб турибди. Бу ерда фуқаролар йиғини ходимларининг самарали иш олиб боришлари билан боғлиқ шарт-шароитлар яратилган. Бундан ташқари, сартарошхона, нонвойхона, гўшт дўкони ишга тушди. “Ўзтелеком” компанияси ташаббуси билан интернет тармоғи олиб келинди. Эндиликда шу ердан туриб дунёнинг исталган мамлакатлари билан тўғридан-тўғри мулоқот қилиш имконияти яратилди. Шунингдек, фуқаролар йиғинлари фаолияти билан боғлиқ барча ёзишмалар электрон тарзда олиб борилмоқда.\nЭлектр энергияси таъминотини яхшилаш мақсадида 2 та трансформатор, 42 та таянч устунлар алмаштирилди, 380 метрда электр тармоғи янгиланди. Маҳалла ёшлари учун спорт соғломлаштириш маскани қуриб берилди. 1,5 километр масофага тоза ичимлик суви тортиш учун лойиҳа ҳужжатлари тайёрланди. Бу 200 дан ортиқ хонадонни ичимлик суви билан таъминлайди.\n– “Маҳаллабай” ишлаш бўйича ташкил этилган янги тизим аҳоли муаммоларини тўлақонли ўрганиш, амалий ёрдам кўр-сатиш, тадбиркорлик ва касбга ўқитиш, имтиёзли кредитлар орқали бандлигини таъминлаш, камбағалликни қисқартиришда яхши самара бермоқда, – дейди маҳалла фуқаролар йиғини раиси Абдуғаффор Жабборов. – Қишлоғимизда ишлаб чиқариш корхонаси йўқ. Аммо бу ишсизликка баҳона эмас. Ҳар бир масалага уйма-уй, маҳаллабай асосида ечим топишга ҳаракат қиляпмиз. Бекор юрган одам, бўш қолган томорқа майдони йўқ. Кафтдек ердан унумли фойдаланаётган томорқачилар кўпаймоқда. Шу кунга қадар 42 нафар ”Темир дафтар”га киритилган оилалар муқим даромад манбаига эга бўлди. Ишсиз хотин-қизларнинг 4 нафарига қорамолчилик йўналишида имтиёзли кредит олишга кўмаклашдик, 5 нафари хўжалик томорқасида ўз-ўзини банд қилган ҳолда меҳнат стажига эга бўлди, бир нафарининг уй-жойи таъмирлаб берилди. Тиббий ёрдамга муҳтож 3 нафар хотин-қизларга амалий ёрдам кўрсатилди.\nМариям Сотволдиева етти йилдирки бетоб. Даволанишга имкони йўқ. Турмуш ўртоғи ёлланма ишчи, топгани рўзғордан ортмайди. Оила аҳволи билан танишган мутасаддилар тавсиясига кўра, Тошкент тиббиёт академияси клиникасида бепул жарроҳлик амалиётини ўтади.\n– Яхшиларнинг кўмаги билан ҳаётимда ўзгаришлар юз берди, – дейди севинчдан кўзлари ёшланган она. – Саломатлигим яхшиланди, уй юмушлари билан андармон бўлиб оиламиз тинчлиги, фаровонлигига ҳисса қўшиш, фарзандларим камолини кўриш насиб қилганидан хурсандман.\nГулёра Ғофурова “Аёллар дафтари”га киритилган оила бекаси. Қарамоғида ногирон фарзанди бор. Турмуш ўртоғи ёлланма ишчи. Мутасаддилар бу оилага субсидия асосида иссиқхона қуришга ёрдам берди. Турмуш ўртоғи ҳақ тўланадиган жамоат ишларига жалб этилди. Бугун мўъжаз иссиқхонадаги помидор ҳосилга кирди. Шу кунга қадар 5 миллион сўмга яқин маҳсулот сотилди.\nМаҳаллада супурги етиштириш, қайта ишлаш ҳадисини олган миришкорлар кўп. Буғдойдан бўшаган экин майдонларига асосан супурги экилиб, қайта ишланади. Якка тартибдаги тадбиркор Баҳром Сотволдиев бу борада кўпга ибрат. Унинг саъй-ҳаракати билан тайёрланган маҳсулотлар ички бозордан ташқари яқин қўшни мамлакатлар, ҳатто Молдова, Финландияга ҳам етиб борди.\n– Мавсумда 5 миллион донагача супурги экспорт қиламиз, – дейди тадбиркор. – Бу жараёнда маҳалламиздаги ҳар бир фуқаро иштирок этади. Бир дона супурги тайёр бўлгунча беш бор қўлдан-қўлга ўтади. Юздан ортиқ аҳоли билан касаначилик асосида иш олиб борамиз.\nМаҳалла фуқаролар йиғини қошида тикувчилик цехи фаолиятини йўлга қўйиш учун 50 миллион сўм сармоя олинди. Аёллар учун соғломлаштириш маркази, гўзаллик салони қурилади. “Мустақиллик”, “Янги ҳаёт”, “Наврўз” кўчаларида яшаётган аҳоли томорқа экинларини сув билан таъминлаш мақсадида янги сув қудуғи қазиш учун маҳаллий бюджетдан маблағ ажратилди.\nКейинги икки йилда маҳаллада жиноятчилик, оилавий ажрим билан боғлиқ салбий ҳолатлар қайд этилмади. Сабаби, ҳалол меҳнат ортидан топилган даромад оилаларга файз-барака, тинчлик-тотувлик, фаровонлик олиб келмоқда. Бу ҳаёт ҳақиқатини Шўрқишлоқда бўлган киши дарров илғайди.


2022 йилда ўзбек боксини нималар кутмоқда? / Olamsport.com\n2022 йилда ўзбек боксини нималар кутмоқда?\nТеглар : Исроил МадримовМуроджон АҳмадалиевСарвиноз РахмонқуловаИқболжон Холдаров\n2022 йилда ўзбек боксида нималар содир бўлади?\nБу ҳақида бироз ойдинлашган айрим маълумотларга таянган ҳолда ҳаваскор ва проф боксимизда қандай воқеалар бўлиши мумкинлиги ҳақида сўз юритамиз.\n22 ёшлилар ўртасида Осиё чемпионати\n20-30 январь кунлари Тошкентда илк бор ўтказилаётган 22 ёшлилар ўртасидаги Осиё чемпионати бўлиб ўтади. Осиё бокс конфередерацияси матбуот хизматининг маълум қиличича, ушбу турнирда 1999, 2000, 2001, 2002, 2003 йилларда туғилган боксчилар баҳс олиб боришади. Ҳозирда ушбу ёшдаги терма жамоамиз Янгиободдаги базада машғулотларни олиб боришмоқда. Туркманистон терма жамоаси таркиби маълум қилинди. Асосий рақибимиз саналган Қозоғистон жамаоси кенгайтирилган таркибни эълон қилганди. Бироқ, мамалакатдаги сиёсий жараёнлар туфайли қўшниларимиз Тошкентга кела олмасликлари эълон қилинди.\nИқболжон Холдаровнинг АҚШга йўл олиши ва "Мир Бокса" билан расмий шартнома имзолаши\nҲаваскор боксда анчайин таннаффус қилишга мажбур бўлаётган боксчимиз Иқболжон Холдаров проф боксда иккита жанг ўтказишга улгурди. Бироқ Холдаров "Мир Бокса" билан расмий шартнома имзолагани йўқ. Энди унинг ҳаваскор боксда катта чемпионатларда иштирок этиши қийинлашиб қолганини кўпчилик тушуниб турибди. Биринчидан, яқин муддат орасида йирик турнирнинг ўзи йўқ. Иккинчидан, бундай катта танаффусдан сўнг мураббийлар унга имкон бериши қийин. Хуллас, Холдаров энди проф боксда ҳам ўзини кўрсатади. Бунга шубҳа йўқ. Ҳаммаси визанинг тезроқ чиқишига боғлиқ. Биздаги маълумотларга қараганда, бу масалада тез кунларда янгилик бўлади.\nАёлар ўртасидаги жаҳон чемпионати\nМазкур чемпионатга Туркиянинг Анталья шаҳри мезбонлик қилади. Аслида дунё биринчилиги 2021 йилининг 6-19 декабрь кунлари бўлиб ўтиши режалаштирилганди. Бутун дунёда кечаётган пандемик жараён туфайли турнир 2022 йилининг май ойига кўчирилди. Аёллар боксидаги сезиларли ўсиш чемпионатдан яхшироқ натижа кутишга ундайди. Айниқса, карьерасини якунлаш фикридан қайтган Турсуной Раҳимова Олимпиададаги ноҳақлик учун ҳам борини беради. Ўзбекистон чемпионатида муваффақиятсиз иштирок этган Гуласал Султоналиева учун бу охирги мусобақа. Токиода ишончни оширган тажрибали Райҳона Қодированинг ҳам имкониятлари юқори. Ундан ташқари, ҳар бир мусобақадан медаль билан қайтадиган умидли вакиламиз Навбаҳор Ҳамидова, Осиё чемпиони Ситора Турдибекова, кумуш медаль соҳибаси Ситора Шагдарова каби қизларимиз ўзбек боксида яна бир бор тарих яратишлари мумкин. Пандемия ёки бошқа бир сабаб туфайли чемпионат яна ортга сурилмаса, май ойи ўзбек боксчи қизларига аталашини истардик!\n10-25 сентабрь кунлари Хитойнинг Ханжоу шаҳрида XIX ёзги Осиё Ўйинлари бўлиб ўтади. Олимпиададан кейинги ўринда турувчи нуфузли мусобақа.\nЖакартадаги таркиб бутунлай янгиланиши аниқ ва бу таркиб нисбатан ёшроқ боксчилардан ташкил топишини тахмин қилиш мумкин. Мураббийлар мазкур Осиё Ўйинларида 2023 йилда Тошкент мезбонлигидаги жаҳон чемпионатида иштирок этадиган таркибни синаб кўради. Натижалар ҳақида олдиндан айтиш бироз мушкул. Ташқи омиллар(ҳакамлар) таъсир ўтказмаса, биринчилик сақлаб қолиниши мумкин. Шубҳасиз, асосий кураш қўшнимиз Қозоғистон билан бўлади. Осиё Ўйинлари ўз вақтида ташкил этилишига эпидемиологик вазият таъсир қилмаслигига умид қиламиз.\nИсроил Мадримов - Мишел Соро реванш жанги. Йил якунида WBА чемпионлик камари учун жанг\nИсроил Мадримов Мишел Соро билан реванш жанги ўтказиб ҳаммасига нуқта қўйса, иккинчи тарафдан ўзи учун ҳам катта тажриба бўлади. 2 та ўтиш жангидан кейин, йил охирига қадар WВА камарини ўзиники қилиш учун охирги қадамни ташлайди. Айни вақтда ушбу камарга эгалик қилаётган Жермел Чарло 26 февраль куни мутлақ чемпионлик учун Брайан Кастаньо билан тўқнашиши лозим эди. Лекин жанг март ойига қолдирилди. У учрашувда Чарлонинг қўли баланд келиш эҳтимоли юқори. Камар кимда бўлишидан қатъи назар Мадримов уни Ўзбекистонга олиб келишига ишонамиз.\nМуроджон Аҳмадалиевнинг мутлақ чемпионлик жанги\nБу жанг ҳақида расмий шахслардан бирор садо чиқмаган бўлсада, икки боксчи – WBA/IBF чемпиони Муроджон Аҳмадалиев ҳамда WBC, WBО камарлари соҳиби Стивен Фултон ҳақиқий чемпионни аниқлаб олишга шошилишмоқда.\nФултон ҳамюртимизга «вызов» ташлаганидан хабарингиз бор.\nАҳмадалиев эса сайтимизга берган интервьюсида 2022 йилдаги асосий мақсади 4 та камарни бирлаштириш эканлигини айтди. Бироқ WBC ҳамда WBO биргаликда Муроджоннинг собиқ рақиби Даниэль Романни мажбурий даъвогар сифатида эълон қилган. Агар Стивен камарларини Даниэльга бой бериб қўйса, КАКА учун мутлақ чемпионликгача бўлган йўл бироз узоқлашиши мумкин.\n2022 йилдан биз Баҳодир Жалоловнинг ўзи таъкидлаганидек, Олимпиада чемпионига муносиб рақиблар билан жанг қилишини кутамиз.\nҲаваскор боксда ҳавас қиларли натижаларга эришган Шаҳобиддин Зоиров ҳамда Миразизбек Мирзаҳалилов фаолиятини профессионал боксда давом эттириши ҳам энг кўп кутилаётган янгиликлардан биридир.\nБектемир Мелиқўзиев эса «буюк қайтиш» қилиши керак.\n5 ойда 9 та жанг ўтказиб, ўзбек боксида рекорд ўрнатган ёш чарм қўлқоп устамиз Отабек Холматовдан эса жанглар сонидаги даражани рақиблар сифатига ўтказишини кутамиз.\nДарвоқеа, проф боксимизнинг ёрқин юлдузи Шоҳжаҳон Эргашев ММА'да жанг қилиши мумкин. Бу тахминларимиз қанчалик ўзини оқлайди, билмаймиз. Эргашевнинг ўзи Инстаграмга қўйган постларига ойдинлик киритмагунига қадар, турли тахминларга бораверамиз.\n14 янв 19:29:29\nIqboljon Xoldorovga nisbatan murabbiylar noxaqlik qilishdi, uni vaznida olimpiada va jaxon chempionatida qatnashgan yigitlarimiz umuman 0 natija kòrsarishdi, unga kelgusi baxslarda omad. Ilohim Isroil Madrimov òzi xam undan butun xalqimiz kutayotgan chempionlik kamarlarini qòlga kiritsin va uzoq vaqt ushlab turish nasib qilsin.


Ўзбекистон ММА терма жамоаси халқаро турнирда иштирок этади. Дастлабки рақиб маълум!\n8 июнь, 15:28\n8-10 июнь кунлари Россиянинг Санкт-Петербург шаҳрида аралаш жанг санъатлари бўйича халқаро турнир - Санкт-Петербург губернатори кубоги бўлиб ўтади.\nМазкур турнирда Ўзбекистон терма жамоаси вакиллари ҳам иштирок этмоқда. 5 та вазн тоифасида иштирок этаётган терма жамоамиз шарафини -61 кгда ҳаваскорлар ўртасида икки кара Ўзбекистон чемпионати совриндор Беҳруз Исмоилов, -65 кгда 2 маротаба Ўзбекистон чемпионати кумуш медаль соҳиби, CAMMAC турнири ғолиби Шукуржон Иброҳимов, -70 кг вазнда Ўзбекистон чемпиони Маҳмуджон Одилов, -77 кгда Ўзбекистон чемпиони Асадбек Нормуродов ҳамда -83,9 кг вазнда эса Ўзбекистон чемпионати ва кубоги ғолиби, CAMMAC турнири чемпиони ва жаҳон чемпионати бронза медали соҳиби Мунис Мўминжонов ҳимоя қилади.\nДелегация мутасаддиси Отабек Мусаевнинг Sports.uz сайтига маълум қилишича, ушбу Халқаро турнирда 8 та жамоа иштирок этмоқда. Уларнинг 4 тасини мезбонлар яъни Россиянинг 4 округидан ташриф буюрган жамоалар ташкил этган бўлса, Ўзбекистон, Беларусь, Тожикистон ҳамда МДҲ терма жамоалари ҳам ғолиблик учун октагонга кўтарилади.\nБугун вазн ўлчаш ҳамда қуръа маросимлари ўтказилди ва ҳамюртларимиз дастлабки рақибларини билиб олишди. Унга кўра Ўзбекистон терма жамоаси дастлабки жангларни Беларусь вакилларига қарши ўтказади. Жанглар жамоавий 5/5 тарзда ўтказилади.\nШу ўринда вакилларимизга омад ёр бўлишини тилаб қоламиз!


Tuesday, 10 January 2017 13:39\nҚуддусдаги Ибодат тоғида қад кўтарган бу қоя чўққисини баъзан «Қоя устидаги гумбаз масжиди» дея аташади. У ислом меъморчилик маданиятининг илк ёдгорликларидан бири ҳисобланиб, дунёдаги қадимий масжидлардан бўлган ал-Ақсонинг шундоқ ёнида жойлашган.\n… Пайғамбар Муҳаммад соллаллоҳу алайҳи васаллам Меърожга кўтарилган ушбу қоя (баъзи мутахассисларнинг фикрича, айнан шу қоядан кўтарилганлар)ни зиёрат қилишга келганларнинг оқими жуда катта бўлган.\nМасжид гумбази VII асрнинг охирларида, ҳозирги замон масжидлари ҳақидаги тушунчалар ҳали шаклланмаган даврда қурилган. Гумбазни қуришдан мақсад ибодатхона барпо этиш эмас, балки зиёратчиларни бошпана билан таъминлаш бўлган…\nҚуббат ас-Саҳро (Қоя гумбази) ва халифа Умар масжиди – ал-Ақсо умуман ҳар хил масжидлар бўлса-да, бир бутун ҳисобланмиш меъморий мажмуа – Ҳарам ал-Шарифни ташкил этади.\nМасжид биноси 687-691 йилларда Уммавийлар халифаси Абдул Малик (ҳижрий 65–86 йиллар) буйруғи билан, қуддуслик уста Язид ибн Салом ҳамда Байт-шеаналик уста Ражи ибн Ҳайва бошчиликлари остида барпо этилган. Масжид гумбази Муҳаммад соллаллоҳу алайҳи васаллам Меърожга кўтарилган дея ривоят қилинган қоянинг туртиб чиққан жойи устига қурилган. Шу сабабли масжид Қуббат ас-Саҳро, яъни Қоя гумбази номини олган.


1.\tКорхонада қарз шартномаси орқали қайтариб бериш шарти билан берилган маблағлар қайтариб тўлаб берилмаса, ҳисобдан чиқарилиши мумкинми? Агар мумкин бўлса қанча муддат ўтгандан кейин амалга оширилади ва бухгалтерия бирламчи ҳужжатлари сифатида нималар асос бўлади? 2.\tТоварлар (иш, хизматлар) сотиб олиш ва сотиш учун юзага келган дебиторлик ва кредиторлик қарзларини қанча муддатда ҳисобдан чиқарса бўлади?\n1.Қарз шартномасига мувофиқ қайтариб бериш шарти билан берилган маблағлар, яъни дебиторлик қарзини ҳисобдан чиқариш учун қарздор билан унинг қайтарилмаслиги (беғараз молиявий ёрдам) ҳақида шартномага қўшимча келишув тузиш мумкин. Ушбу қўшимча келишув асосида бухгалтерия қарз суммасини корхонанинг зарарига ҳисобдан чиқариши мумкин.\nШунингдек, дебиторлик қарзини умидсиз бўлган пайт келганда уни тўғридан-тўғри корхонанинг зарарига ҳисобдан чиқариш мумкин.\nСуд қарорига биноан мажбуриятларнинг тугатилиши, қарздорнинг банкротлиги, тугатилиши ёки вафот этиши оқибатида ёхуд даъво қилиш муддати ўтиши оқибатида узиш мумкин бўлмаган қарз умидсиз деб эътироф этилади (СКнинг 22-моддаси). Бундай қарз ҳисобдан чиқарилиши керак.\nЎзР ФКнинг 150-моддасига мувофиқ умумий даъво муддати - 3 йил. Ҳисобдан чиқариш раҳбарнинг қарори билан амалга оширилади, у буйруқ билан расмийлаштирилади.\nАммо қарзларни қайтармасдан, уларни корхонанинг зарари ёки фойдасига ҳисобдан чиқариш операцияларини амалга ошириш қонун бузилиши сифатида қаралиши ва бир қатор кўнгилсизликлар келтириши мумкинлиги сабабли бундай операцияларни маслаҳат бермаймиз. Амалда учраган бундай ҳолатлар ҳақида бу ерда ўқишингиз мумкин:\n2.Дебиторлик ва кредиторлик қарзларини ҳисобдан чиқариш муддати, тартиби ва расмийлаштирилиши ҳақида экспертларимизнинг қуйидаги жавобларида танишишингиз мумкин:\nМЧЖга қайтариш шарти билан молиявий ёрдам олинган. 2966 сонли Қарор билан қайта молиялаштириш ставкасидан кам бўлмаган фоиз ҳисобланишини зарурлигини айтишди.... Далее\nБизнинг МЧЖмиз узум маҳсулотларини қайта ишлаб, ягона ер солиғи тўловчиси ҳисобланади. Шу билан бирга, корхона аҳолидан қишлоқ хўжалик маҳсулотларини сотиб олиб, Россия давлатига экспорт қиламиз. Аввал аҳолидан сотиб олинган қишлоқ хўжалик маҳсулотлари бўйича закупочний акт орқали банкдан олинган нақд пуллар орқали аҳоли билан ҳисоб-китоб қилинар эди.... Далее


Кореяда шахсий машинасиз ҳаракатланишга қарор қилинди\nТошкент -0,8 °C\n15 Янв 2019 2814\nЖанубий Корея пойтахти кўчалари ҳавосида майда чанг зарралари концентрациясининг жуда ошиб кетгани сабабли аҳолига шахсий автомашиналардан фойдаланиш тақиқлаб қўйилди, дея хабар беради «Российская газета».\nКимнинг машинаси рақами охири тоқ сонда тугаса, кўчага чиқиши мумкин экамс. Ушбу тақиқ Пусан, Тэчжон, Седжон, Кванчжуда, Чхунчхондо ва Чолла-Пукто провинцияларида амал қилмоқда.\nШунингдек, Сеулга оғирлиги 2,5 тоннадан зиёд бўлган ва 2006 йилгача рўйхатга олинган дизель ёнилғида юрувчи автомобилларнинг кириши чекланади. Қоидани бузганлар 100 доллар миқдоридаги жаримага тортилиши белгилаб қўйилган.\nҲукумат аҳолини агар зарурат бўлмаса, уйларидан чиқмаслик ҳақида огоҳлантирди. Бу айниқса, ёш болалар, ёши улуғ кишилар ва нафас олиш йўллари хасталикларидан азият чекувчиларга тааллуқли экани айтилмоқда.


Канада ўз фуқароси озод этилишини талаб қиляпти\n25 январ 2021, Тошкент вақти: 13:04\nКанада Тошкент ҳукуматидан Ўзбекистонда ҳибсга олинган фуқароси Ҳусайн Жалилни озод этишни талаб қилмоқда. Асли хитойлик уйғурлардан бўлган Ҳусайн Жалил бир ойча аввал Тошкентда ҳибсга олинган эди.\nКанада бош вазири ўринбосари Жейсон Кини Ҳусайн Жалилнинг ҳеч қандай тушунтиришсиз қамоққа олиниши ташвишланарли ҳол экани ва уни зудликда озод этиш учун Канада ҳукумати Ўзбекистонга нисбатан “имкони бор барча дипломатик босим чоралари”ни қўллашини билдирди.\n“Халқаро амнистия” ташкилотининг Канададаги вакиласи Бет Бертон-Ҳантер хоним сўзларига кўра, Жейсон Кини шахсан бу ишга аралашган ва у Канада бош вазири номидан иш олиб боради.\nАйни пайтда Канаданинг Москвадаги элчихонаси ҳам (Канада Ўзбекистонда элчихонага эга эмас) бу масала билан машғул. Элчихона уч ҳафта олдин ўз расмийларини Тошкентга жўнатган.\nЭлчихона вакили Бет Ричардсон “Озодлик” радиосига Ҳусайн Жалил масаласида Ўзбекистон расмийлари билан мулоқот олиб борилганини билдирди, аммо бу ҳақда батафсил маълумот бермади.\nҲусайн Жалилнинг турмуш ўртоғи Комила Телендиева Ўзбекистоннинг собиқ фуқароси бўлиб, оиласи билан Тошкентга ота-онасини зиёрат қилгани борган. К.Телендиеванинг билдиришича, улар Тошкент шаҳри ИИББ кириш-чиқиш ва рўйхатдан ўтиш бўлимига виза муддатини чўздириш мақсадида борган пайтда эри ҳибсга олинган.\nЖалилнинг рафиқаси ўтган жума куни Канадага қайтди. Бунгача у Ўзбекистон ҳукуматига эрини қамоқдан бўшатишни сўраб бир неча бор мурожаат қилган, бироқ натижа бўлмаган. Унга эри билан учрашишга ҳам имкон берилмаган.\nКанадага қайтган К.Телендиева эрининг озод этилишига ёрдам сўраб Оттава ҳукуматига очиқ хат билан мурожаат этган.\n“Бу очиқ хатда Телендибоева эрининг озод этилишига ёрдам сўраб Канада ҳукуматига мурожаат қилган ва бу масалага бош вазирнинг шахсий аралашувини талаб этган”, - дейди “Халқаро амнистия” ташкилоти вакиласи Бет Бертон-Ҳантер.\nКанада фуқароси бўлган Ҳ.Жалил ҳали ҳам ўзбек махсус хизматлари томонидан ушлаб турилибди ва бундан кейинги тақдири мавҳумлигича қолмоқда. Унинг Хитойга топшириб юборилиши борасида хавотирлар мавжуд.\nҲ.Жалил уни айирмачилик ва терроризмда айблаётган Хитойнинг сўрови асосида қўлга олинган. Ўзбекистон расмий доиралари Ҳусайн Жалил нима сабабдан қўлга олингани ёки унга қандай айблар қўйилаётгани борасида маълумот берганича йўқ.\nДунё уйғурлари қурултойи вакили Дилшод Рашиднинг таъкидлашича, Ҳусайн Жалилнинг Хитой сўрови асосида Ўзбекистонда ҳибсга олиниши икки диктаторлик давлати ҳамкорлиги натижасидир.\n“Хитой Ўзбекистонга халқаро босимлар кучайган бир пайтда Каримовни қизил гилам тўшаб кутиб олди. Мана энди Каримов Пекиннинг бу илтифотига жавоб қилмоқда”, - деди Д.Рашид.\nҲусайн Жалил Хитой ғарбида уйғурларнинг ҳуқуқлари учун курашга кирган сиёсий фаоллардан эди. У Хитой маъмурлари томонидан қўлга олиниб, ўзининг сиёсий қарашлари учун қийноқларга солинган эди. Жалил қамоқдан қочиб, Ўзбекистонга ва кейин Туркияга етиб олган. Охир-оқибатда Канадага етиб бориб, ўша ерда қочқин мақомини олган. Унинг оиласи 2002 йилдан буён Канаданинг Ҳемильтон шаҳрида яшайди. Canadian Press берган маълумотга кўра, Канада фуқаролиги Жалилга уч-тўрт ой олдин берилган.


09:35 16.02.2017 (Янгиланган 09:36 16.02.2017) Ҳавола олиш\nБугунги кунда Россия Ўзбекистоннинг асосий иқтисодий шерикларидандир. 2016 йил якунларига кўра, ўзаро савдо ҳажми 4,2 миллиард АҚШ долларидан зиёдни ташкил этган\nТОШКЕНТ, 16 фев — Sputnik. Ўзбекистон президенти Шавкат Мирзиёев Иқтисодий ҳамкорлик бўйича Ўзбекистон — Россия ҳукуматлараро комиссиясининг навбатдаги мажлисида иштирок этиш учун Ўзбекистонга келган Россия Ҳукумати раисининг ўринбосари Дмитрий Козакни қабул қилди. Бу ҳақда Ўзбекистон Республикаси ҳукумат портали хабар берди.\nРоссия Ўзбекистонни Сочи инвестициялар форумига таклиф қилди\nШавкат Мирзиёев ва Россия президенти Владимир Путиннинг 2016 йил 6 сентябрь куни Самарқандда бўлиб ўтган учрашуви чоғида эришилган келишувлар фаол ва самарали амалга оширилаётгани қайд этилди.\nУчрашувда иқтисодиётнинг турли тармоқларидаги ўзаро манфаатли ҳамкорлик йўналишларини янада кенгайтириш масалалари муҳокама қилинди.\nДмитрий Козак самимий қабул учун Шавкат Мирзиёевга миннатдорлик билдириб, Россия Федерацияси Ўзбекистон Республикаси билан кенг кўламли савдо-иқтисодий ҳамкорликни янада ривожлантиришдан манфаатдор эканини таъкидлади.\nБугунги кунда Россия Ўзбекистоннинг асосий иқтисодий шерикларидандир. 2016 йил якунларига кўра, ўзаро савдо ҳажми 4,2 миллиард АҚШ долларидан зиёдни ташкил этган.\nТовар айирбошлаш ҳажмини янада кўпайтириш мақсадида Ўзбекистонда етиштирилган мева-сабзавот маҳсулотларини "яшил йўлак" орқали россиялик истеъмолчиларга етказишни ташкил этишга доир келишувлар имзоланган.\nЖорий йилда Россия бозорига 1 миллион тоннадан ортиқ мева-сабзавотлар, шунингдек, уларни қайта ишлаш асосида тайёрланган кенг турдаги маҳсулотлар етказиб бериш мўлжалланган.\nБугунги кунда Ўзбекистонда Россия капитали иштирокида ташкил этилган 960дан ортиқ корхона фаолият юритмоқда, Россиянинг 64та етакчи компанияси ваколатхоналари аккредитациядан ўтган.


Қуръони карим мусобақасининг нафақат республикамиз аҳолиси, балки бутун дунё бўйлаб кузатиб боришга шароит қилган ташкилотчилар жуда катта савоблар олмоқда. Чунки бугунги томошабинлар уч гуруҳдан иборат бўлмоқда: бевосита мусобақа залининг ўзида ўтириб тинглаётганлар, онлайн орқали вилоятларда кузатаётганлар ва онлайн воситасида хорижда туриб кузатаётганлар.\nБевосита мусобақада ҳозир бўлганларнинг севинчи ичига қанчалик сиғмаётгани уларнинг ўзларига аён. Негаки, бундай савобли мусобақалар бугунги моддий дунёда унчалик кўп бўлавермайди ва уларда қатнашиш ҳар кимга ҳам насиб этавермайди.\nВилоятларимиздаги онлайн томошабинлар ҳам бениҳоя мамнундирлар. Чунки йўл узоқлик қилиб ва бошқа сабаблар билан пойтахтга етиб кела олмаганлар уйларида ўтирган ҳолда роҳатланиб томоша қилиб, қориларимизнинг гўзал тиловатларидан баҳра олиб ўтирибди.\nХорижлик томошабинларнинг ўзи ҳам уч гуруҳга бўлинади: тамоман хорижлик томошабинлар, келиб чиқиши ўзбекистонлик бўлиб тақдир тақозоси ила ота-боболари хорижда яшаб қолиб, ўша маконларда туғилиб ўсган томошабинлар ва айни кунларда хорижда таълим олаётган, даволанаётган, хизмат сафарида юрган ва меҳнат қилаётган томошабинлардир.\nТамоман хорижлик томошабинларни Ўзбекистонда Қуръон мусобақасининг республика бўйлаб ўтказилаётгани, Ўзбекистонда ҳам минглаб мураттаб ва мужаввид қорилар ва қориялар бор экани, ўзбек халқининг бу танловларга дарёдек оқиб келаётгани ва қориларнинг бу қадар кўплиги ҳамда тиловати ҳар жиҳатдан гўзаллиги бу мўътабар масканда катта илмий база мавжуд эканидан дарак беради дея баҳолашмоқда. Яқиндагина юртимизга келиб кетган ҳиндистонлик талаба, мураттаб қори Маҳбуб Афзал: “Қориларингиз зўр, барибир”, деб ёзибди телеграмда.\nИлдизи ўзбекистонлик бўлган томошабинларнинг, биласизки, ота-боболари даҳрий шўролар даврида қувғинга учраб кетган. Улар бу мусобақанинг ҳар сониясини кўзда ёш билан, қалбда севинч билан кузатмоқдалар. Атрофидаги одамларга мана менинг она юртимда бўляпти бу мусобақа дея мақтанмоқда.\nВақтинчалик сафарда юртдошларимиз мусобақани кузатар экан, минбарда ўтирган улуғларимизни, зални тўлдириб ўтирган одамларимизни кўриб, соғинчи-ю севинчи янада зиёда бўлмоқда. Насиб этса кейинги йилларда танловларда бизга ҳам шу муобақада қатнашиш насиб этсин дея дуоларга қўл очмоқда. Кеча Чехия давлатида меҳнат қилаётган косонсойлик усталар “Қуръони каримдан баҳра оляпмиз, ватанни қумсаб”, деб ёзишибди. Қирғизистонлик Алишер Асқаров деган Қуръон мухлиси эса “Ўғлимни ўша ерларда ўқитсам бўладими”, деб ҳавас қилибди.\nЯна энг муҳими, мусобақанинг юртимиз ва дунё бўйлаб онлайн узатилиши унинг ошкора ва шаффофлигини ҳам таъмин этади. Зеро, бунда ҳар бир томошабиннинг ўзи ҳам билганича қориларимизни баҳолаб бориш имконига эгадирлар.\n2054 марта ўқилди\nДругие материалы в этой категории: « Қуръон байрами\tҚорининг баланд мартабасининг белги-аломати »


Ёдингиздами? — Декабрь 2014 | Тадқиқ сони\nТИЛИДА ЎҚИШ аймара албан амхар арабча арман африкаанс бенгала бикол болгар валяйта венгер венда вьетнам ган грек грузин гуарани гужарати дат зулу иврит игбо илоки инглиз индонез исланд испан итальян каннада каонде каталан квангали кечуа (Боливия) кикуйю килуба киньяруанда кирибати кирунди конго корейс коса креол (Гаити) креол (Маврикий) куаньяма латиш лингала литва лози лувале луганда лунда луо майя македон малагаси малайя малаялам маратҳ михе монгол нгаубере ндебеле ндонга немис непал нидерланд норвег ньянжа озарбайжон озарбайжон (кирилл ёзувида) оромо осетин отетела пангасинан панжоб папьяменто (Аруба) папьяменто (Кюрасао) поляк португал румин рус самар-лейте санго свати себуан сейшель креол сепеди серб серб (лотин ёзувида) сесото (Лесото) сингал словак словен сранан-тонго суахили суахили (Конго) тагал тай тамил телугу тиграй тожик тотонак тотор тсвана тсонга тувалу тумбука турк туркман туркман (кирилл ёзувида) украин урду фижи фин форс француз хилигайнон хинди хитой (путунхуа, анъанавий) хитой (путунхуа, соддалаштирилган) хорват цоцил чех чилуба читонга читонга (Малави) чичева чичемба швед шона эстон эфик япон ўзбекча қирғиз қозоқ\nМасиҳийлар кремацияга рози бўлиши мумкинми?\nКремация қилиш-қилмасликни ҳар ким ўзи ҳал қилади. Бу борада Муқаддас Китобда аниқ ҳеч нарса айтилмаган, бироқ шуниси эътиборга лойиқки, шоҳ Шоул ва унинг ўғли Йўнатаннинг жасадлари куйдирилиб, сўнг дафн қилинган (1 Шоҳ. 31:2, 8–13) (15.6., 7- саҳ.).\nЧекиш қанчалик хавфли?\nСўнгги аср мобайнида чекиш 100 000 000 кишининг ҳаётига зомин бўлди. Йилига эса 6 000 000 одам чекиш дастидан ўлиб кетмоқда (1.7., 3- саҳ.).\nЭҳтиёж катта бўлган чет мамлакатга кўчиб ўтганлар қандай қийинчиликларга дуч келишади?\nУлар одатда учта қийинчиликка дуч келишади: 1) ўзгача ҳаёт тарзига мослашиш, 2) уй соғинчи билан курашиш, 3) маҳаллий имондошлар билан тил топишиш. Ушбу қийинчиликларни енгганлар мўл-кўл баракаларга эга бўлдилар (15.7., 4–5- саҳ.).\nНима сабабли янги букламалар жуда самарали ва фойдаланишга осон?\nБу янги букламаларнинг ҳаммаси бир хил шаклда. Уларнинг ҳар бири бизни Муқаддас Китобдан оят ўқишга ва уй эгасига савол билан мурожаат қилишга ундайди. Уй эгаси қандай жавоб беришидан қатъи назар кейинги саҳифасини очиб Худонинг Каломида нима дейилганини кўрсатишимиз мумкин. Шунингдек, такрорий ташриф учун савол ҳам қолдирсак бўлади (15.8., 13–14- саҳ.).\nАллоҳ кулфатларнинг сабабчиси эмаслигига нега амин бўлишимиз мумкин?\nХудо доим адолатли йўл тутади. У садоқатли, ҳақ ва одилдир. Шунингдек, Яҳова раҳмдил ва меҳр-шафқатга тўла (Қонун. 32:4; Заб. 144:17; Ёқб. 5:11) (1.9., 4- саҳ.).\nҚай йўсин масиҳий ота-оналар фарзандларига чўпонлик қила олишади?\nБолаларни яхшироқ билиб олиш учун уларни тинглаш муҳим. Уларнинг маънавий эҳтиёжларига ғамхўрлик қилиш лозим. Масалан, фарзандлар ҳақиқат борасида шубҳа-гумон қилаётган бўлса, уларни севги ила йўналтириш керак (15.9., 18–21- саҳ.).\nМуқаддас Китобда айтилган қайси аҳд бошқаларга Масиҳ билан шоҳлик қилишига имконият беради?\nҲаворийлари билан сўнгги бор Фисиҳ таомини егач, Исо ўзининг садоқатли шогирдлари билан Шоҳлик аҳдини тузди (Луқо 22:28–30). Бу аҳд уларга Исо билан осмонда бошқаришга имконият яратади (15.10., 16–17- саҳ.).\nХудо Шоҳлигининг бошқаруви остида нималар бошқа бўлмайди?\nКасаллик, ўлим, ишсизлик, уруш, озиқ-овқат етишмовчилиги ва камбағалчилик бошқа бўлмайди (1.11., 6–7- саҳ.).\nҲаворийлар 15:14 да Ёқуб тилга олган Яҳованинг «исми билан аталадиган халқ» ким бўлган?\nБу янги халқ таркибига ҳам яҳудий, ҳам ғайрияҳудий бўлган имонлилар кирган. Улар Яҳованинг «олий фазилатларини ҳар ерда эълон этиш учун» танлаб олинган (1 Бутр. 2:9, 10) (15.11., 24–25- саҳ.).


Apple 10 дюймлик арзон iPad ва янги iPad mini тайёрлаяпти - Terabayt.Uz\nApple 10 дюймлик арзон iPad ва янги iPad mini тайёрлаяпти\nApple корпорацияси 2018 йил октябрнинг сўнгидаги тадбирида бир нечта гаджетлари қаторида янги планшетини ҳам тақдим этганди. Хитой матбуотида ёзилишича, купертиноликлар янги iPad mini ҳамда янгиланган iPad чиқаришни режалаштиришмоқда.\nЎҚИНГ: Microsoft ўзининг Surface Go планшети рекламасида Apple iPad’ни масхара қилди! (+видео)\nТаъкидлаб ўтиш ўринлики, iPad mini модели 2015 йилдан бери янгиланмаган. 329 долларлик арзон iPad 2018 йилда ташқи жиҳатдан ҳеч ўзгаришга учрамади, аммо у янги процессорга эга бўлиб, Apple Pencil стилусини қўллаб-қувватлай олади. 2019 йилда эса бу планшет янгича дизайнга ва сал каттароқ – 10 дюймлик дисплейга эга бўлиши кутилмоқда.\niPad mini 5 модели тез орада чиқиши хусусида аввалроқ машҳур “Apple’шунос” таҳлилчи Мин-Чи Куо хабар берганди. Унинг прогнозига кўра, мазкур планшет 2018 йил сўнги ёки 2019 йил бошида тақдим этилиши керак.\nЭнди маълум бўлишича, бу айпад шу декабрнинг охиригача оммавий ишлаб чиқаришга жорий этилиши мумкин. Бу эса, Apple уни 2019 йилнинг феврали охиригача расман намойиш этади, деганидир. Хабарларда ушбу планшетнинг нисбатан арзон (табиийки, Apple мезонлари бўйича) бўлиши айтилаётир.\n10 дюймлик iPad, афтидан, 9,7 дюймлик модел ўрнини эгалласа керак – у янада юпқа ромга эга бўлиб, 2019 йилнинг иккинчи ярмида тақдим этилиши кутилмоқда. 9to5mac.com сайти хабарига кўра, 2018 йилда намойиш этилган iPad’ларнинг савдоси яхши бўлмаётганлиги боис янги моделлар тақдимоти кечикиши мумкин.\nЎҚИНГ: Apple аллақачон арзонлаштирилган iPad 2018’ларни сота бошлади!\n#Apple #Apple iPad #Планшетлар #Apple iPad mini


26 май 2022, Тошкент вақти: 16:05\nCOVID-19 инфекциясини қўзғатадиган вируснинг энг яқин турдоши коронавирусларни тарқатиши маълум бўлган кўршапалакларда топилган - иллюстратив сурат.\nЖаҳон соғлиқни сақлаш ташкилоти ва хитойлик олимлар COVID-19 келиб чиқиши бўйича ўтказилган қўшма тадқиқот натижаларига асосланган ҳолда вирус кўршапалаклардан бошқа ҳайвон орқали одамларга юққани эҳтимоли юқори эканини хулоса қилди.\nВирус лабораториядан тарқалиб кетгани эҳтимоли эса жуда оз экани аниқланган. Бу ҳақда ҳисобот нусхаси билан танишиб чиққан Associated Press агентлиги хабар бермоқда.\nБу хулосалар кутилган хулосалар бўлиб, кўплаб саволлар жавобсиз қолмоқда. Шундай бўлса-да, ҳисоботда илмий жамоанинг хулосаларига асос бўлган фактлар батафсил ёритилган. Олимлар вирус лабораториядан тарқалган, деган гипотезадан ташқари бошқа барча қарашлар бўйича қўшимча тадқиқот ўтказилиши керак, деган хулосага келганлар.\nҲисобот эълон қилиниши бир неча маротаба кечиктирилди. Бу эса Хитой томони хулосаларни ўзгартиришга уринаётгани ҳақида миш-мишлар пайдо бўлишига сабаб бўлди. ЖССТ расмийси ўтган ҳафта охирида ҳисобот «яқин бир неча кун ичида» эълон қилинишини айтган эди.\nДушанба куни Женевада ишлаётган дипломат AP агентлигига ҳисоботнинг деярли якуний нусхасини юборган. Ҳисобот чоп этилишидан олдин ўзгартирилиши ёки йўқлиги номаълум бўлиб қолмоқда. Ҳисоботни юборган дипломат исмини ошкор қилишни истамаган, чунки уларда ҳисоботни расмий нашрдан олдин бошқалар билан улашиш ҳуқуқи йўқ.\nТадқиқотчилар расмий номи SARS-CoV-2 бўлган вируснинг пайдо бўлиши борасида тўрт сценарийни ўрганиб чиққанлар. Рўйхатнинг биринчи поғонасини вирус иккинчи ҳайвон орқали тарқалгани ҳақидаги назария эгаллаган. Вирус кўршапалаклардан одамларга тўғридан-тўғри тарқалгани эҳтимоли ҳам ўрганиб чиқилган ва бу ҳолат ҳам эҳтимолдан узоқ эмаслиги хулоса қилинган. Шунингдек, вирус музлатилган озиқ-овқат маҳсулотлари орқали тарқалгани ҳақидаги қараш ҳам кўриб чиқилган, аммо бунинг эҳтимоли озлиги хулоса қилинган.\nCOVID-19 инфекциясини қўзғатадиган вируснинг энг яқин турдоши коронавирусларни тарқатиши маълум бўлган кўршапалакларда топилган. Аммо, ҳисоботда айтилишича, «ушбу вируслар ва SARS-CoV-2 вируслари ўртасидаги эволюцион масофа бир неча ўн йилликни ташкил этади ва ўртада бир поғона йўқлигини кўрсатади».\nҲисоботда эътироф этилишича, панголинларда жуда ўхшаш вируслар топилган, аммо норка ва мушуклар ҳам COVID-19 вирусини юқтириши мумкин бўлгани учун улар ҳам вирус ташувчиси бўлиши мумкин.\nҲисобот ЖССТ халқаро экспертлар гуруҳининг январь ойининг ўрталаридан февраль ойининг ўрталарига қадар COVID-19 илк маротаба кенг тарқалган Ухань шаҳрига қилган ташрифига таянади.\nУхань миссиясига етакчилик қилган ЖССТ мутахассиси Питер Бен Эмбарек жума куни ҳисобот якунланганини ва фактлар текширилиб, таржима қилинаётганини айтган эди.\n«Кейинги бир неча кун ичида бу жараён якунланади ва биз уни оммавий равишда чиқарамиз, деб ўйлайман», — деди у.\nҲисобот муаллифлари эпидемия 2019 йил декабрида дастлаб Ухань денгиз маҳсулотлари бозорида бошлангани ёки йўқлигига аниқ жавоб тополмаган.\nУхань бозорида эпидемия бошланишидан олдин бошқа ҳудудларда коронавирус аниқлангани учун эпидемия бошқа жойда бошланганини тахмин қилиш мумкин. Аммо ҳисоботда қайд этилишича, аниқланмай қолган енгилроқ инфекциялар содир бўлган бўлиши, шу сабабдан бозор билан олдинги ҳолатлар ўртасида боғланиш бўлиши мумкин.\n«Шу сабабга кўра Хуанань бозорининг эпидемия келиб чиқишидаги роли ёки инфекция бозорга қандай кириб келгани тўғрисида ҳозирча қатъий хулоса чиқариш мумкин эмас», дейилади ҳисоботда.